open-index/open-wikipedia-markdown huggingface dataset:
দোয়া কুনুত

**দোয়া কুনুত** () বিতর সালাতে আল্লাহর রাসুল (সাঃ) মাঝে মাঝে দোয়া কুনুত পাঠ করতেন। এক/তিন/পাঁচ/সাত/এগারো রাকাত বিতর সালাতের শেষ রাকাতে রুকুতে যাওয়ার আগে বা রুকু থেকে উঠে দুই হাত তুলে বা বেধে দোয়া কুনুত পাঠ করতে হয়।

## দোয়া
দোয়া কুনুত হিসেবে এই দোয়াটি সর্বাধিক প্রচলিত:

### পাঠ

অনেকে নিম্নোক্ত দোয়াটিও পড়ে থাকেন:

### পাঠ

## ইতিহাস
আহমদ বিন হাম্বল, মুহাম্মাদ ইবনে ইসা আত-তিরমিজি এবং আবু দাউদের বর্ণনা থেকে জানা যায় হাসান ইবনে আলী রাঃ এই দোয়াটি মুহাম্মাদের (সা.) কাছ থেকে শিখেছিলেন। দাউদ আরো বলেছেন যখন মুসলমানদের উপর কোন বিপদ অথবা বিপর্যয় আসতো তখন মুহাম্মদ (সা.) দোয়া কুনুত পড়তেন।
"আল্লাহুম্মা ইন্না নাস্তাঈনুকা, ওয়া নাস্তাগফিরুকা রয়েছে" (মুসান্নাফ ইবনে আবী শাইবা (৬৯৬৫))

## দোয়া কুনুত এর ফজিলত
দোয়া কুনুত অত্যন্ত ফজিলতপূর্ণ একটি আমল। প্রত্যেক মুসল্লিরই বিতর নামাজে এই দোয়া পড়তে হয়। এতে ওয়াজিব পালন করার সওয়াব পাওয়া যায়। পাশাপাশি এর আরও বেশ কিছু ফজিলত রয়েছে। যেমন-

* মহান আল্লাহ তায়ালা নামাজের অভ্যন্তরিন দোয়া কবুল করেন। দোয়াটির মাধ্যমে আমরা নামাজের অভ্যন্তরে আল্লাহ তাআলার কাছে দোয়া চাইতে পারি।
* যখন বান্দা মন থেকে আল্লাহ তায়ালাকে ভালোবেসে নামাজে দাড়িয়ে দোয়াটি পড়ে তখন দয়ালু মহান আল্লাহ তা কবুল করে নেন।
* দোয়া কুনুত নির্ধারিত ও সীমাবদ্ধ দোয়া নয়, তাই আল্লাহর কাছে নিজের প্রয়োজনের কথা ব্যক্ত করা যায়।
* মুসলিমদের উপর যখন কোনো বিপদ আসতো তখন হযরত মুহাম্মদ (সাঃ) দোয়াটি পড়তেন। (মুসান্নাফ ইবনে আবি শায়বাহ-৬৯৬৫) 
* তাই বিতর সালাতে দোয়া কুনুত বাংলা উচ্চারণ ও অর্থসহ বুঝে পড়া অত্যন্ত ফজিলত পূর্ণ।

## আরও দেখুন
* বিতর নামাজ

## তথ্যসূত্র

বিষয়শ্রেণী:আরবি শব্দ ও বাক্যাংশ
বিষয়শ্রেণী:নামাজ
বিষয়শ্রেণী:নামাজের পরিভাষা
চম্পকা রামানায়েকে

**চম্পকা প্রিয়দর্শনা হিওয়াগে রামানায়েকে** (; জন্ম: ৮ জানুয়ারি, ১৯৬৫) গালে এলাকায় জন্মগ্রহণকারী শ্রীলঙ্কার সাবেক আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন **চম্পকা রামানায়েকে**। ১৯৮৬ থেকে ১৯৯৫ মেয়াদকালে শ্রীলঙ্কা দলের পক্ষে ১৮ টেস্ট ও ৬২টি একদিনের আন্তর্জাতিকে অংশ নিয়েছেন তিনি। দলে তিনি মূলতঃ ডানহাতি ফাস্ট-মিডিয়াম বোলিং করতেন। পাশাপাশি ডানহাতে ব্যাটিংয়েও পারদর্শিতা দেখিয়েছেন।

বর্তমানে তিনি শ্রীলঙ্কার জাতীয় দলের ফাস্ট বোলিং কোচের দায়িত্ব পালন করছেন। গালের রিচমন্ড কলেজে অধ্যয়ন করেন তিনি।

## ক্রিকেট বিশ্বকাপ
১৯৯২ সালের ক্রিকেট বিশ্বকাপে দলের অন্যতম সদস্য ছিলেন তিনি। অস্ট্রেলিয়ার ম্যাককে এলাকায় অবস্থিত রে মিচেল ওভালে অনুষ্ঠিত আন্তর্জাতিক ক্রিকেটে একমাত্র বোলাররূপে বোলিং করার দুর্লভ কীর্তিগাথা রচনা করেন। ১৯৯২ সালের ক্রিকেট বিশ্বকাপের জন্য নির্ধারিত একটিমাত্র খেলা ভারত-শ্রীলঙ্কার মধ্যে আয়োজন করা হয়েছিল। ২৮ ফেব্রুয়ারি, ১৯৯২ তারিখে বৃষ্টির জন্য খেলাটিকে ২০ ওভারে নিয়ে আসা হয়। পীচ শুকানোর জন্য হেলিকপ্টার ব্যবহার করা হলেও পুনরায় বৃষ্টি নামে। চম্পকা মাত্র দুই বল ছোড়ার পরপরই আবারো বৃষ্টি আঘাত হানে ও খেলাটি পরিত্যক্ত ঘোষিত হয়।

## তথ্যসূত্র

## আরও দেখুন
* ধনঞ্জয় ডি সিলভা
* দানুষ্কা গুণতিলকা
* ১৯৯২ ক্রিকেট বিশ্বকাপ দলসমূহ

## বহিঃসংযোগ
*
*

বিষয়শ্রেণী:১৯৬৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৯২ ক্রিকেট বিশ্বকাপের ক্রিকেটার
বিষয়শ্রেণী:গালে থেকে আগত ক্রিকেটার
বিষয়শ্রেণী:তামিল ইউনিয়ন ক্রিকেট ও অ্যাথলেটিক ক্লাবের ক্রিকেটার
বিষয়শ্রেণী:রিচমন্ড কলেজের (শ্রীলঙ্কা) প্রাক্তন শিক্ষার্থী
বিষয়শ্রেণী:বাসনাহিরা নর্থের ক্রিকেটার
বিষয়শ্রেণী:রুহুনার ক্রিকেটার
বিষয়শ্রেণী:শ্রীলঙ্কান ক্রিকেটার
বিষয়শ্রেণী:শ্রীলঙ্কার টেস্ট ক্রিকেটার
বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার
বিষয়শ্রেণী:শ্রীলঙ্কান ক্রিকেট কোচ
বিষয়শ্রেণী:সংযুক্ত আরব আমিরাত জাতীয় ক্রিকেট দলের কোচ
জলঙ্গী নদী

**জলঙ্গী নদী** ভারত-এর পশ্চিমবঙ্গ রাজ্যের মুর্শিদাবাদ জেলা ও নদিয়া জেলা দিয়ে প্রবাহিত। অতীতে এর নাম ছিল *খড়ে* নদী। নদীটি মুর্শিদাবাদ জেলায় পদ্মা নদী থেকে উৎপন্ন হয় নদিয়া জেলার পলাশীপাড়া, তেহট্ট, কৃষ্ণনগর শহরের পাশ দিয়ে প্রবাহিত হয়ে মায়াপুরের কাছে ভাগীরথী নদীতে মিলিত হয়েছে। এই মিলিত নদী প্রবাহ এর পর হুগলি নদী নামে পরিচিত। নদীটির মোট দৈর্ঘ্য ২২০ কিলোমিটারের কাছাকাছি। বর্তমানে নদীটিতে পলি জমে যাওয়ায় এটি তার গভীরতা হারিয়েছে।

## নদীর প্রবাহ

thumb|জলঙ্গী নদীর প্রবাহ
জলঙ্গী নদী মুর্শিদাবাদ জেলায় চর মধবোনার কাছে পদ্মা নদী থেকে উৎপত্তি লাভ করেছে। উৎস স্থল থেকে দক্ষিণে নদীটি প্রবাহিত হয়েছে। প্রবাহ পথে নদীটি ইসলামপুর, ডোমকল, তেহট্ট, পলাশীপাড়া, চাপড়া অতিক্রম করে কৃষ্ণনগরের কাছে এসে পশ্চিম দিকে বাঁক নিয়েছে। এর পর নদীটি পশ্চিমমুখী হয়ে মায়াপুরের কাছে স্বরূপগঞ্জে গঙ্গা বা ভাগীরথী নদীর সঙ্গে মিলিত হয়েছে। এই প্রবাহ পথের মোট দৈর্ঘ্য ২২০ কিলোমিটার। নদীটির প্রবাহ পথে প্রচুর নদী বাঁক ও অশ্বক্ষুরাকৃতি হ্রদ দেখা যায়। ভৈরব নদী এই নদীর সঙ্গে যুক্ত হয়েছে এবং এই নদীটিই জলঙ্গী নদীর বেশির ভাগ জলের যোগান দেয়। বর্ষার মরশুম ছাড়া গ্রীষ্মের মরশুমে নদীটির জল অস্বাভাবিকভাবে কমে যায়।

## বর্তমান অবস্থা
জলংগী নদীকে দখল করে চাষবাস শুরু হওয়ায় নানা জায়গায় নদীর অবস্থা বর্তমানে খুবই খারাপ। কোথাও কোথাও কচুরিপানায় ভরেছে জলঙ্গি নদী। অবৈধ ইঁটভাটার কারণে যত্রতত্র নদীর ধার থেকে মাটি কাটার ফলে বন্যার সময় নদীর গতিশীল ভারসাম্য বিনষ্ট হচ্ছে। অগভীর হচ্ছে নদীখাত।
থাম্ব|পলাশীপাড়া দ্বিজেন্দ্রলাল সেতু

## শিল্পে সাহিত্যে জলঙ্গী
সত্যজিৎ রায়ের অপুর সংসার সিনেমার অনেকটা অংশই কৃষ্ণনগর শহরের নিকট জলঙ্গীর পাড়ে তোলা। জীবনানন্দ দাশের কবিতা 'আবার আসিব আমি বাংলার নদী মাঠ ক্ষেত ভালবেসে, জলাঙ্গীর ঢেউয়ে ভেজা বাংলার এ সবুজ করুণ ডাঙ্গায়'। সাগর চট্টোপাধ্যায় ও নদীয়ার গনশিল্পী বাবলু হালদারের গান *'ও আমার জলঙগী নদী, তোর কোলে রইলাম আমি, জনম অবধি*'।

## তথ্যসূত্র

বিষয়শ্রেণী:বাংলার নদী
বিষয়শ্রেণী:পশ্চিমবঙ্গের নদী
পানিহাটি মহাবিদ্যালয়

**পানিহাটি মহাবিদ্যালয়** হল পশ্চিমবঙ্গএর সোদপুর শহরের একটি উচ্চ শিক্ষাপ্রতিষ্ঠান।এই প্রতিষ্ঠানটি প্রতিষ্ঠিত হয় ১৯৭৬ সালে।এই মহাবিদ্যালয়টি পশ্চিমবঙ্গ রাষ্ট্রীয় বিশ্ববিদ্যালয় এর অন্তর্গত।
## পঠন-পাঠনের বিষয়

### বিজ্ঞান বিভাগ
* গণিত
* পদার্থবিদ্যা
* রসায়ন
* উদ্ভিদবিদ্যা
* প্রাণিবিদ্যা
* কম্পিউটার
### কলা ও কমার্স বিভাগ
* বাংলা 
* ইংরাজি
* ইতিহাস
* রাষ্ট্রবিজ্ঞান
* অর্থনীতি
* ভূগোল
## আরও দেখুন
* ভারতের শিক্ষা ব্যবস্থা
* পশ্চিমবঙ্গের শিক্ষা ব্যবস্থা

## তথ্যসূত্র

বিষয়শ্রেণী:উত্তর চব্বিশ পরগনা জেলার বিশ্ববিদ্যালয় ও কলেজ
বিষয়শ্রেণী:পশ্চিমবঙ্গ রাষ্ট্রীয় বিশ্ববিদ্যালয় অধিভুক্ত কলেজ
বিষয়শ্রেণী:সাবেক কলকাতা বিশ্ববিদ্যালয় অধিভুক্ত শিক্ষাপ্রতিষ্ঠান
বিষয়শ্রেণী:১৯৭৬-এ পশ্চিমবঙ্গে প্রতিষ্ঠিত
বিষয়শ্রেণী:১৯৭৬-এ প্রতিষ্ঠিত শিক্ষাপ্রতিষ্ঠান
নওয়াব আবদুল জব্বার

**নওয়াব আবদুল জব্বার** (২৪ অক্টোবর ১৮৩৭ - ৩০ জানুয়ারি ১৯১৮) ছিলেন ব্রিটিশ ভারতের একজন সরকারি কর্মকর্তা, সমাজসেবক।

## প্রারম্ভিক জীবন
আবদুল জব্বার ১৮৩৭ সালের ২৪ অক্টোবর বর্ধমান জেলার পারহাটি গ্রামে নানাবাড়িতে জন্মগ্রহণ করেন। তার পৈতৃক নিবাস বর্ধমানের কাশিয়ারা গ্রাম। তার বাবা খান বাহাদুর গোলাম আসগর কোম্পানি সরকারের বিচার বিভাগের প্রধান সদর আমিন ছিলেন। আবদুল জব্বার বর্ধমান রাজ স্কুল থেকে এন্ট্রান্স পাশ করেন। এই স্কুলে রামতনু লাহিড়ী ছিলেন তার শিক্ষক। এরপর তিনি প্রেসিডেন্সি কলেজে বিএ শ্রেণীতে পড়াশোনা করেন। ১৮৫৭ সালে পিতার মৃত্যুর পর তিনি লেখাপড়া ত্যাগ করেন।

## কর্মজীবন
পড়াশোনার পর তিনি ডেপুটি ম্যাজিস্ট্রেট হিসেবে কর্মজীবন শুরু করেন। ১৮৮৯ থেকে ১৮৯৪ সাল পর্যন্ত তিনি কলকাতায় প্রেসিডেন্সি ম্যাজিস্ট্রেট হিসেবে দায়িত্বপালন করেছেন। বঙ্গীয় আইন পরিষদে ১৮৮৪, ১৮৮৬ ও ১৮৯৩ সালে তিনি সদস্য মনোনীত হয়েছিলেন। অবসর গ্রহণের পর ১৮৯৭ থেকে ১৯০২ সাল পর্যন্ত তিনি ভোপালের মুখ্যমন্ত্রী হিসেবে নিযুক্ত হন। এসময় জনকল্যাণের জন্য তিনি খ্যাতি অর্জন করেছিলেন।

দক্ষিণ আফ্রিকায় মোহনদাস করমচাঁদ গান্ধীর নেতৃত্বে পরিচালিত বর্ণবাদ বিরোধী আন্দোলনের সমর্থনে কলকাতার টাউন হলে সুরেন্দ্রনাথ ব্যানার্জী‌র নেতৃত্বে আয়োজিত সভায় তিনি সভাপতি ছিলেন। তার জীবদ্দশায় কংগ্রেস ও মুসলিম লীগ প্রতিষ্ঠিত হলেও তিনি রাজনীতিতে আগ্রহ দেখাননি।

## মুসলিম সমাজে অবদান
ভারতের মুসলিমদের প্রথম সংগঠন সেন্ট্রাল ন্যাশনাল মোহামেডান এসোসিয়েশনে তিনি সদস্য ছিলেন। তিনি মোহামেডান লিটারেরি সোসাইটির সদস্য ছিলেন এবং ১৯০০ সালে সোসাইটির সভাপতি নির্বাচিত হন। নওয়াব আবদুল লতিফের সাথে তার ঘনিষ্ঠ সম্পর্ক ছিল। মুসলিমদের মধ্যে ইংরেজি শিক্ষার প্রসারের জন্য তিনি আগ্রহী ছিলেন। তিনি মুসলিম ধর্ম পরিচয় নামে একটি বই লিখেছিলেন। তবে নারী শিক্ষায় তিনি বেশি আগ্রহ দেখাননি। মুসলিম নারীদের শিক্ষার বিষয়ে নিজের মত তিনি দুইটি উর্দু গ্রন্থে তুলে ধরেছেন।

কলকাতায় মুসলিম ছাত্রদের জন্য ১৮৯৬ সালে নির্মিত টেইলর হোস্টেলের চারপাশের অস্বাস্থ্যকর পরিবেশ এবং অপর্যাপ্ত আবাসন ব্যবস্থার কারণে ১৯০৮ সালে নতুন ছাত্রাবাস নির্মাণের জন্য তিনি আন্দোলন করেছেন। এর ফলে কলকাতায় বেকার হোস্টেল নির্মিত হয়।

## সম্মাননা
ব্রিটিশ সরকার ১৮৯৫ সালে তাকে খান বাহাদুর ও সিআইই খেতাব দেয়। পরে তিনি নওয়াব খেতাব পান।

## মৃত্যু
১৯১৮ সালের ৩০ জানুয়ারি আবদুল জববার এর মৃত্যু হয়।

## তথ্যসূত্র

বিষয়শ্রেণী:১৮৩৭-এ জন্ম
বিষয়শ্রেণী:১৯১৮-এ মৃত্যু
বিষয়শ্রেণী:পূর্ব বর্ধমান জেলার ব্যক্তি
নড়াইল পৌরসভা

**নড়াইল পৌরসভা** বাংলাদেশ স্বাধীন হওয়ার পর ১৯৭২ সালে তিনটি ওয়ার্ড নিয়ে 'গ' শ্রেণীর পৌরসভা হিসেবে গঠিত হয়। এরপর ১৯৯৯ সালে নড়াইল 'ক' শ্রেণীর পৌরসভায় উন্নীত হয়।

## নামকরণের ইতিহাস

বিভিন্ন নামের উৎপত্তির ন্যায় নড়াইল নামের উৎপত্তি নিয়ে বিস্তর বিতর্ক রয়েছে। কারো কারো মতে নড়িয়াল ফকিরের আর্শিবাদ পুষ্ট নড়ির প্রভাবে নড়াইল নামকরণ, কেউ বা বলে থাকেন পরিখার আইলে দাড়িয়ে রক্ষীসেনার বিরুদ্ধে লড়াই করতে করতে বলে লড়েআল হতে, নড়াইল শব্দের উৎপত্তি। কেউ কেউ আবার বলেন, বড় একটি পাথর নড়ানোকে কেন্দ্র করে নড়াইল শব্দের উৎপত্তি হয়। নড়াইল জেলার নড়াইল সদরকে নিয়ে এই পৌরসভা গঠিত হয় বলে এর নাম নড়াইল পৌরসভা।

## ভৌগোলিক সীমানা

নড়াইল পৌরসভার অবস্থান ৮৯ ডিগ্রী ৩০ মিনিট পূর্ব দ্রাঘিমাংশে এবং ২৩ ডিগ্রী ১০ মিনিট উত্তর অক্ষাংশে। নড়াইল পৌরসভা এলাকার উত্তরে- শাহাবাদ ইউনিয়ন ও চন্ডিবরপুর ইউনিয়ন, দক্ষিণে- কলোড়া ইউনিয়ন, পূর্বে- চিত্রা নদী কোল ঘেষে আউড়িয়া ইউনিয়ন  ও দক্ষিণ-পূর্বে- ভদ্রবিলা ইউনিয়ন,এবং পশ্চিমে- মুলিয়া ইউনিয়ন। নড়াইল পৌরসভা বিখ্যাত চিত্রা নদীর তীরে অবস্থিত যার পূর্ব পাশটি জুড়ে বিখ্যাত নদীটি বয়ে চলেছে যেটি নড়াইল জেলার সৌন্দর্যের রাণী বলাচলে।

## আয়তন

৯টি ওয়ার্ড ২২টি মৌজা নিয়ে গঠিত নড়াইল পৌরসভার বর্তমান আয়তন ২২ বর্গ কিলোমিটার (প্রায়)।

## প্রশাসনিক ওয়ার্ড সমূহ
thumb|নড়াইল পৌরসভার মহল্লা জিওকোড ম্যাপ

৯টি ওয়ার্ড ২২টি মৌজা নিয়ে গঠিত নড়াইল পৌরসভা। ১নং ডুমুরতলা, ২নং ভাটিয়া, ৩নং মহিষখোলা, ৪নং দুর্গাপুর, ৫নং ভওয়াখালী, ৬নং ভাদুলিডাঙ্গা, ৭নং মাছিমাদিয়া, ৮নং উজিরপুর, ৯নং বিজয়পুর।

## তথ্যসূত্র

## বহিঃসংযোগ

* দাপ্তারিক ওয়েবসাইট

বিষয়শ্রেণী:নড়াইল জেলার পৌরসভা
বিষয়শ্রেণী:জনসংখ্যা
বাণীপুর মহিলা মহাবিদ্যালয়

**বাণীপুর মহিলা মহাবিদ্যালয়** হল পশ্চিমবঙ্গ রাজ্যের হাবরা শহরের একটি উচ্চ শিক্ষাপ্রতিষ্ঠান।এটি প্রতিষ্ঠিত হয় ১৯৯৯ সালে।মহাবিদ্যালয়টি শুধু মহিলাদের পাঠদান করে থাকে।এই মহাবিদ্যালয়টি পশ্চিমবঙ্গ রাষ্ট্রীয় বিশ্ববিদ্যালয় এর অন্তর্গত।

## পঠন-পাঠনের বিষয়
### কলা বিভাগ
* বাংলা
* ইংরাজি
* ইতিহাস
* রাষ্ট্রবিজ্ঞান
* মনস্তত্ত
* এডুকেশন
* দর্শন
## আরও দেখুন
* ভারতের শিক্ষা ব্যবস্থা
* পশ্চিমবঙ্গে শিক্ষা

## তথ্যসূত্র

বিষয়শ্রেণী:পশ্চিমবঙ্গ রাষ্ট্রীয় বিশ্ববিদ্যালয় অধিভুক্ত কলেজ
বিষয়শ্রেণী:উত্তর চব্বিশ পরগনা জেলার বিশ্ববিদ্যালয় ও কলেজ
বিষয়শ্রেণী:সাবেক কলকাতা বিশ্ববিদ্যালয় অধিভুক্ত শিক্ষাপ্রতিষ্ঠান
বিষয়শ্রেণী:১৯৯৯-এ পশ্চিমবঙ্গে প্রতিষ্ঠিত
বিষয়শ্রেণী:১৯৯৯-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:পশ্চিমবঙ্গের মহিলা বিশ্ববিদ্যালয় ও কলেজ
নেতাজি শতবার্ষিকী মহাবিদ্যালয়

**নেতাজি শতবার্ষিকী মহাবিদ্যালয়** ভারত এর পশ্চিমবঙ্গ রাজ্যের অশোকনগর এর একটি উচ্চ শিক্ষাপ্রতিষ্ঠান।এটি ২০০০ সালে প্রতিষ্ঠিত হয়।এই কলেজটি পশ্চিমবঙ্গ রাষ্ট্রীয় বিশ্ববিদ্যালয় এর অন্তর্গত।

## পঠন-পাঠনের বিষয়
### কলা বিভাগ
* বাংলা
* ইংরাজি
* সংস্কৃত
* অর্থনীতি
* রাষ্ট্রবিজ্ঞান
* ইতিহাস
* সঙ্গীত
### বিজ্ঞান বিভাগ
* ভূগোল
* গণিত

## আরও দেখুন
* ভারতের শিক্ষা ব্যবস্থা
* পশ্চিমবঙ্গের শিক্ষা ব্যবস্থা

## তথ্যসূত্র

বিষয়শ্রেণী:উত্তর চব্বিশ পরগনা জেলার বিশ্ববিদ্যালয় ও কলেজ
বিষয়শ্রেণী:পশ্চিমবঙ্গ রাষ্ট্রীয় বিশ্ববিদ্যালয় অধিভুক্ত কলেজ
বিষয়শ্রেণী:সাবেক কলকাতা বিশ্ববিদ্যালয় অধিভুক্ত শিক্ষাপ্রতিষ্ঠান
বিষয়শ্রেণী:২০০০-এ পশ্চিমবঙ্গে প্রতিষ্ঠিত
বিষয়শ্রেণী:২০০০-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র
গ্রীষ্মকালীন অলিম্পিকে তীরন্দাজী

অলিম্পিক গেমসে প্রথম তীরন্দাজী অন্তর্ভুক্ত হয় ১৯০০ গ্রীষ্মকালীন অলিম্পিকে এবং তখন থেকে ১৬টি অলিম্পিয়াডে প্রতিযোগিতা হয়েছে। ৮৪টি দেশ অলিম্পিকে তীরন্দাজী ইভেন্টে প্রতিদ্বন্দ্বিতা করেছে এবং সর্বোচ্চ প্রতিদ্বন্দ্বিতাকারী দেশ হল ফ্রান্স, যে ১৪টি অলিম্পিয়াডে অংশগ্রহণ করেছে। সবচেয়ে উল্লেখযোগ্য সাফল্য অর্জন করেছে কোরিয়ান মহিলা তীরন্দাজরা, যারা ১৯৮৪ সাল থেকে ১৫ টি স্বর্ণের মধ্যে ১৪টি জিতেছে। কোরিয়ার পুরুষ তীরন্দাজরাও দলীয় ইভেন্টে দারুন পারদর্শী, সাতটি স্বর্ণের মধ্যে চারটি জিতেছে। এটি ওয়ার্ল্ড আর্চারি ফেডারেশন (ডব্লিউএ বা WA, প্রাক্তন এফআইটিএ) কর্তৃক নিয়ন্ত্রিত হয়। রিকার্ভ আর্চারি হল অলিম্পিক গেমসের একমাত্র বৈশিষ্ট্যপূর্ণ বিভাগ। এছাড়া গ্রীষ্মকালীন প্যারালিম্পিকেও তীরন্দাজী ইভেন্ট রয়েছে।

## ইতিহাস

## পদক টেবিল

### ১৯৭২ থেকে
১৯৭২ সালে অলিম্পিক গেমসে আধুনিক তীরন্দাজী প্রতিযোগিতা শুরু হয়েছে বলে ধরা হয়।

### সর্বকালীন

## যোগ্যতা

## প্রতিযোগিতার

### ব্যক্তিগত

#### প্রাক-২০০৮

## বিভাগ

### প্রাথমিক গেমস

### আধুনিক গেম

## অংশগ্রহণকারী দেশ

## রেকর্ড

## আরও দেখুন
* তালিকা ফরোয়ার্ড ধনুর্বিদ্যা
* তালিকা অলিম্পিক স্থানগুলোতে, ধনুর্বিদ্যা মধ্যে

## তথ্যসূত্র

## বহিঃসংযোগ
*IOC Archery
*WA homepage
*Archery schedule

বিষয়শ্রেণী:গ্রীষ্মকালীন অলিম্পিকে তীরন্দাজী
অ
তীরন্দাজী
শাকা লাকা বূম বূম

**শাকা লাকা বূম বূম** ভারতের একটা জনপ্রিয় টিভি অনুষ্ঠান। এটি প্রথমে ভারতের ডিডি  ন্যাশনাল টেলিভিশনে সম্প্রচার শুরু করা হয়। তারপর ২০০১ সালে টি স্টার প্লাস এ পুনঃপ্রচার করা হয়। এটি শিশু কিশোরদের মধ্য খুবই জনপ্রিয়। এই সিরিয়ালের লেখক এবং পরিচালক বিজং ক্রিস্না আচিয়ারা।
## বিস্তারিত
এই সিরিয়াল সঞ্জুকে কেন্দ্র করে শুরু হয় (কিনসুক ভাইডিয়া) যে একটি যাদুর পেনসিল খুঁজে পেয়েছিলো, সে এই পেনসিল দিয়ে যা কিছু আঁকাত তা সবকিছু জিবন্ত হয়ে যেত। এই সিরিয়ালের চারটি মৌসমই পেনসিলকে কেন্দ্র করে হয়েছিলো।
## চরিত্র
*কিনসুক ভাইডিয়া হলেন সাঞ্জু
*মুহাম্মাদ ফিজান আলী হলেন সাঞ্জু
*রাহুল যসি হলেন সাঞ্জুর বন্ধু
*হানসিক মটানি হলেন করুনা
*সাইনি রাজ হলেন রিতু
*রিমা ভওরা হলেন সনজানা
*আদান জিপি হলেন যাগ্গু
*মাধুর মিতাল হলেন টাইটো
*নিখিল ইয়াদাব হলেন পার্থ
*মামিক/রাসেদ রানা হলেন আডুল্ট/সান্ডরস
*তানভি হেগরে হলেন ফ্রটি
*লতা সাবারাল হলেন সাঞ্জুর মা
*আদিত্তা হলেন ঝামরু
*ভিসালি ঠাকুর হলেন ললিতা
*রমিত রাজ হলেন কারান

## তথ্যসূত্র

## আরও দেখুন
*ভারতে শিশুদের জন্য দূরদর্শন ধারাবাহিক

বিষয়শ্রেণী:স্টার প্লাসের মৌলিক অনুষ্ঠান
বিষয়শ্রেণী:ভারতীয় দূরদর্শন ধারাবাহিক
বিষয়শ্রেণী:ভারতে শিশুদের জন্য দূরদর্শন ধারাবাহিক
বিষয়শ্রেণী:ডিডি ন্যাশনালের মৌলিক অনুষ্ঠান
বিষয়শ্রেণী:২০০৪-এ সমাপ্ত ভারতীয় টেলিভিশন ধারাবাহিক
বিষয়শ্রেণী:২০০০-এ অভিষিক্ত ভারতীয় টেলিভিশন ধারাবাহিক
বিষয়শ্রেণী:ভারতীয় শিশুতোষ টেলিভিশন ধারাবাহিক
বিষয়শ্রেণী:ভারতীয় ফ্যান্টাসি টেলিভিশন ধারাবাহিক
বিষয়শ্রেণী:২০২০-এর দশকের পটভূমিতে টেলিভিশন ধারাবাহিক
খিচড়া

**খিচড়া** (উর্দুঃ کھچڑا) একধরনের হালিম জাতীয় খাবার যা দক্ষিণ এশিয়ার মুসলমান জনগোষ্ঠীর মধ্যে খুবই জনপ্রিয়। সারাবছরই খিচড়া খাওয়া হলেও পবিত্র রমজান মাসে খিচড়ার চাহিদা বেশি থাকে। গরুর গোশত, মসুরের ডাল এবং মসলা সহযোগে এটা তৈরী করা হয়, ধীরে ধীরে রান্না করে একটি ঘন পেস্ট প্রস্তুত করা হয়।

## ডালীম এবং খিচড়া

দক্ষিণ এশিয়ায় ডালীম এবং খিচড়া একই উপকরণে তৈরী করা হয়। তবে ডালীমে মাংসকে জ্বাল দিয়ে ডালের সংগে মিশিয়ে ফেলা হয় অন্যদিকে খিচড়াতে মাংসের টুকরা গুলো কিউব আকারেই থাকে।

## খিচড়া এবং খিচুড়ি

খিচড়া হচ্ছে হালীম জাতীয় খাবার যা মাংস দিয়ে তৈরী হয় অন্যদিকে খিচুড়ি হচ্ছে নিরামিষভোজী খাবার যা ভাত এবং ডাল দিয়ে তৈরী হয়। তবে বর্তমান সময়ে গরু, মুরগী, খাসির মাংস দিয়েও খিচুড়ি রান্না করা যা ভুনা খিচুড়ি নামে সমধিক পরিচিত। এছাড়া রেস্টুরেন্ট সমূহে কড়াই খিচুড়ি সহ একাধিক খিচুড়ি আইটেম পাওয়া যায়।
## তথ্যসূত্র

বিষয়শ্রেণী:খাদ্য
বিষয়শ্রেণী:বাংলাদেশের খাদ্য
বিষয়শ্রেণী:ভারতীয় মাংসের পদ
বিষয়শ্রেণী:মসুর ডালের পদ
বিষয়শ্রেণী:পাকিস্তানি মাংসের পদ
বিষয়শ্রেণী:পাকিস্তানি স্যুপ এবং স্ট্যু
ফিনাইল অ্যাসিটাইলিন

**ফিনাইল অ্যাসিটাইলিন** একটি অ্যালকাইলিন হাইড্রোকার্বন যেখানে একটি ফিনাইল মূলক উপস্থিত থাকে। এটি বর্ণহীন তরল। গ্যসীয় অবস্থার তুলনায় তরল অবস্থায় ফিনাইল অ্যাসিটাইলিন ব্যবহার সহজ।

## প্রস্তুত
ল্যাবরেটরিতে স্টাইরিন ডাই ব্রোমাইডের সাথে অ্যামোনিয়ার উপস্থিতিতে সোডিয়াম এমাইডের বিক্রিয়ায় হাইড্রোজেন ব্রোমাইড অপসারণের মাধ্যমে ফিনাইল অ্যাসিটাইলিন প্রস্তুত করা হয়।

:
গলিত পটাশিয়াম হাইড্রোক্সাইড ব্যবহার করে ব্রোমোস্টাইরিন থেকে হাইড্রোজেন ব্রোমাইড অপসারণ করেও ফিনাইল অ্যাসিটাইলিন প্রস্তুত করা যায়।

## বিক্রিয়া
* ফিনাইল এসিটাইলিন কে লিন্ডলার ক্যাটালিস্টে হাইড্রোজেন চালনা করে বিজারিত করা যায়।
* এটা ধাতব প্রভাবকের উপস্থিতিতে ট্রাইমারাইজেশন প্রদর্শন করে এবং ১,২৪-ট্রাই ফিনাইল বেঞ্জিন (৯৭%) এবং ১,৩,৫- ট্রাই ফিনাইল বেনজিন তৈরী করে।
:

* রোডিয়াম প্রভাবকের উপস্থিতিতে ১,২,৪- এবং ১,৩,৫- উভয় আইসোমার তৈরী করে।
:

* gold(III) এবং mercury(II) প্রভাবকের উপস্থিতিতে এটা হাইড্রেশান বিক্রিয়ার মাধ্যমে এসিটোফেনন তৈরী করে।
:

## তথ্যসূত্র

বিষয়শ্রেণী:জৈব যৌগ
বিষয়শ্রেণী:রাসায়নিক পদার্থ
বিষয়শ্রেণী:ফিনাইল যৌগ
বিষয়শ্রেণী:সি২-বেঞ্জিন
কবাই ইউনিয়ন

**কবাই** বাংলাদেশের বরিশাল জেলার অন্তর্গত বাকেরগঞ্জ উপজেলার একটি ইউনিয়ন।

## আয়তন
কবাই ইউনিয়নের আয়তন ৭,৩৩৮ একর।

## প্রশাসনিক কাঠামো
কবাই ইউনিয়ন বাকেরগঞ্জ উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম বাকেরগঞ্জ থানার আওতাধীন। এটি জাতীয় সংসদের ১২৪নং নির্বাচনী এলাকা বরিশাল-৬ এর অংশ। এটি ১১টি মৌজায় বিভক্ত। এ ইউনিয়নের গ্রামগুলো হল:
* শিয়ালঘূনী
* লক্ষ্মীপাশা
* পেয়ারপুর
* মাছুয়াখালী
* কালেরকাঠী
* সোনাকান্দা
* ঢোলা
* কবাই
* খোদাবক্সকাঠী
* হানুয়া
* চুনাখালী

## জনসংখ্যার উপাত্ত
২০১১ সালের আদমশুমারি অনুযায়ী কবাই ইউনিয়নের মোট জনসংখ্যা ২১,১৯৭ জন। এর মধ্যে পুরুষ ৯,৯৪৩ জন এবং মহিলা ১১,২৫৪ জন। মোট পরিবার ৪,৮৯২টি।

## শিক্ষা
২০১১ সালের আদমশুমারি অনুযায়ী কবাই ইউনিয়নের সাক্ষরতার হার ৬৩.৯%। এ ইউনিয়নে ৪টি মাধ্যমিক বিদ্যালয় ও ২০টি সরকারি প্রাথমিক বিদ্যালয় রয়েছে।

## আরও দেখুন
* বাকেরগঞ্জ উপজেলা
* বাকেরগঞ্জ থানা
* বরিশাল জেলা

## তথ্যসূত্র

## বহিঃসংযোগ
সজন প্রকাশ

**সজন প্রকাশ** () একজন ভারতীয় সাঁতারু। ২০১৫ সালে অনুষ্ঠিত ভারতের জাতীয় ক্রীড়া প্রতিযোগীতায় তিনি কেরালায় ৫০মিটার, ১০০ মিটার এবং ২০০ মিটার ফ্রি স্টাইল, বাটার ফ্লাই এবং রিলে সাঁতারে অংশ নেন। এই প্রতিযোগিতায় তিনি ৬ টি সোনা ও ৩ টি রৌপ্য পদক জেতেন।  তাকে ভারতের মাইকেল ফেল্পস বলা হয়।

## ক্যারিয়ার
২০০মিটার বাটারফ্লাই এবং ১৫০০মি. ফ্রি স্টাইল সাঁতারে তিনি জাতীয় রেকর্ড অর্জন করেছেন

## ব্যক্তি জীবন

ইদুক্কিতে বেড়ে ওঠা সজন প্রকাশ বর্তমানে ব্যাংগালোরে ভারতীয় রেলওয়েতে কাজ করেন। তার মা শান্তিমল ছিলেন একজন প্রাক্তন ভারতীয় এথলেট,  তিনি বেশ কিছু আন্তর্জাতিক প্রতিযোগিতায় অংশগ্রহণ করেছেন। সজন আন্নামালাই বিশ্ববিদ্যালয় থেকে ওপেন কোর্সের মাধ্যমে কম্পিউটার বিজ্ঞানে স্নাতক ডিগ্রি অর্জন করেছেন।

## তথ্যসূত্র

বিষয়শ্রেণী:ভারতীয় পুরুষ সাঁতারু
বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০১৬ গ্রীষ্মকালীন অলিম্পিকের সাঁতারু
বিষয়শ্রেণী:২০১৮ এশিয়ান গেমসের সাঁতারু
বিষয়শ্রেণী:২০২০ গ্রীষ্মকালীন অলিম্পিকের সাঁতারু
বিষয়শ্রেণী:কমনওয়েলথ গেমসে ভারতের প্রতিযোগী
বিষয়শ্রেণী:এশিয়ান গেমসে ভারতের প্রতিযোগী
বিষয়শ্রেণী:দক্ষিণ এশীয় গেমসে স্বর্ণপদক বিজয়ী ভারতীয়
বিষয়শ্রেণী:২০শ শতাব্দীর ভারতীয় ব্যক্তি
বিষয়শ্রেণী:২১শ শতাব্দীর ভারতীয় ব্যক্তি
বিষয়শ্রেণী:অর্জুন পুরস্কার প্রাপক
বিজয় স্তম্ভ

**[[টাওয়ার অব ভিক্টোরি|বিজয়]] স্তম্ভ** ভারতের রাজস্থানের চিত্তৌরগড়ে অবস্থিত একটি মনোরম স্মৃতিসৌধ। এটিকে চিত্তৌরগড়ের প্রতিরোধের টুকরোও (pièce de résistance) বলা হয়ে থাকে। এটা ১৪৪৮ সালে মেওয়ার রাজা রানা কুম্ভ দ্বারা তার মাহমুদ খিলজির নেতৃত্বে মালওয়া ও গুজরাতের সম্মিলিত সেনাদলের বিরুদ্ধে বিজয়ের স্মরণে নির্মাণ করা হয়েছিল।

## শহর থেকে দৃশ্য

## আরো দেখুন
* কীর্তিস্তম্ভ
* চিত্তৌরগড় দুর্গ

## তথ্যসূত্র

বিষয়শ্রেণী:রাজস্থানের ইতিহাস
বিষয়শ্রেণী:ভারতের দর্শনীয় স্থান
বিষয়শ্রেণী:ভারতের টাওয়ার
দ্বিতীয় মহীপাল

পাল রাজবংশের দ্বাদশ রাজা। ১০৭২ খ্রিষ্টাব্দে পাল রাজবংশের দ্বাদশ রাজা তৃতীয় বিগ্রহপাল (১০৫৪-১০৭২ খ্রিষ্টাব্দ)-এর মৃত্যুর পর, তার পুত্র মহীপাল রাজত্ব লাভ করেন। ইতিহাসে তিনি দ্বিতীয় মহীপাল নামে অভিহিত হয়ে থাকেন। উল্লেখ্য প্রথম মহীপাল প্রথম (৯৮৮-১০৩৮ খ্রিষ্টাব্দ) ছিলেন পাল রাজবংশের অষ্টম রাজা।

মহীপাল রাজ্যের শৃঙ্খলা ফিরিয়ে আনতে ব্যর্থ হন। ফলে প্রজা অসন্তোষ তীব্র আকার ধারণ করে। এরই ভিতরে তিনি কুচক্রীদের পরামর্শক্রমে তার অপর দুই ভাই শূরপাল এবং রামপালকে কারারুদ্ধ করেন। এর ফলে বরেন্দ্র অঞ্চলের সামন্তরা প্রকাশ্যে বিদ্রোহ ঘোষণা করে। মহীপাল এই বিদ্রোহ দমন করার জন্য সামন্তদের বিরুদ্ধে অভিযান চালান। শেষ পর্যন্ত তিনি বিদ্রোহীদের হাতে নিহত হন। এই সুযোগে বরেন্দ্র অঞ্চলের উচ্চাভিলাষী দিব্য কৈবর্ত বরেন্দ্রভূমিতে একটি স্বাধীন রাজ্য প্রতিষ্ঠা করেন। 

এই সময় কারারুদ্ধ দ্বিতীয় শূরপাল এবং রামপাল মুক্তিলাভ করেন এবং দ্বিতীয় শূরপাল (১০৭৫-৭৭ খ্রিষ্টাব্দ) রাজত্বলাভ করেন।

## আর‌ও দেখুন
*বাংলার শাসকগণ
*পাল রাজবংশ

## তথ্যসূত্র

''বাংলাদেশের ইতিহাস''/রমেশচন্দ্র মজুমদার।
''ভারতের ইতিহাস'' । অতুলচন্দ্র রায়, প্রণবকুমার চট্টোপাধ্যায়।

বিষয়শ্রেণী:পাল রাজা
বিষয়শ্রেণী:১০৭৫-এ মৃত্যু
বিষয়শ্রেণী:বাংলার ইতিহাস
বিষয়শ্রেণী:বাংলার শাসকগণ
বিষয়শ্রেণী:পশ্চিমবঙ্গের ইতিহাস
বিষয়শ্রেণী:অসম্পূর্ণ-ইতিহাস বিষয়ক নিবন্ধ
২০১৬ গ্রীষ্মকালীন অলিম্পিকের উদ্বোধনী অনুষ্ঠান

**[[২০১৬ গ্রীষ্মকালীন অলিম্পিক]]** গেমসের উদ্বোধনী অনুষ্ঠান ৫ আগস্ট, ২০১৬ তারিখ শুক্রবার রিও দি জেনেরিওর মারাকানা স্টেডিয়ামে ব্রাজিলীয় সময় ২০:০০টায় (২৩:০০ ইউটিসি) শুরু হবে। অলিম্পিক সনদে উদ্বোধনী অনুষ্ঠানকে বাধ্যতামূলক করা হয়েছে। বৈশ্বিক ক্রীড়া প্রতিযোগিতায় আনুষ্ঠানিক ভাবে এ অনুষ্ঠানে স্বাগতঃ ভাষণ, পতাকা উত্তোলন ও ক্রীড়াবিদদের সমাবেশ রয়েছে। এছাড়াও এতে স্বাগতিক দেশের সংস্কৃতির দর্শনীয় শৈল্পিককলা প্রদর্শনের ব্যবস্থা করা হয়েছে। প্রায় ৭৮,০০০ দর্শক রিও ২০১৬-এর উদ্বোধনী অনুষ্ঠান মারাকানায় থেকে উপভোগ করবেন বলা আশা করা হচ্ছে।

## প্রস্তুতি
এ অনুষ্ঠানের সৃজনশীল পরিচাল কত্রয় হচ্ছেন ফার্নান্দো মেইরেলেস, দানিয়েলা টমাস ও আন্দ্রুচা ওয়াডিংটন। ব্রাজিলের সর্বাপেক্ষে জনপ্রিয় কোরিওগ্রাফার ডেবোরাহ কোকার ছয় সহস্রাধিক স্বেচ্ছাসেবীকে নিয়ে উদ্বোধনী অনুষ্ঠানে নৃত্য পরিবেশন করবেন। মে, ২০১৬-এর শেষদিকে উদ্বোধনী অনুষ্ঠানের প্রস্তুতিপর্ব শুরু করেন।

মেইরেলেস মন্তব্য করেন যে, ২০১৬ সালের অনুষ্ঠান মালা অন্যান্য অলিম্পিকের তুলনায় উল্লেখযোগ্য পরিমাণে কম বাজেটের হবে। ২০১২ সালের তুলনায় মোট বাজেটের মাত্র ১০%।

## তথ্যসূত্র

## বহিঃসংযোগ
Olympics Opening Ceremony starts time as per different time zone

বিষয়শ্রেণী:২০১৬ গ্রীষ্মকালীন অলিম্পিক
বিষয়শ্রেণী:ব্রাজিলের অনুষ্ঠান
বিষয়শ্রেণী:অলিম্পিকের উদ্বোধনী অনুষ্ঠান
সুধাময় প্রামাণিক

**সুধাময় প্রামাণিক** (১৮৮৪ - ১৯৭৪) ছিলেন একজন সমাজকর্মী, ইন্ডিয়ান ন্যাশনাল কংগ্রেসের একজন সদস্য এবং ভারতের স্বাধীনতার জন্য সত্যগ্রহ আন্দোলনের সাথে প্রত্যক্ষভাবে জড়িত একজন রাজনৈতিক কর্মী।  তিনি ছিলেন শান্তিপুর হতে আগত একজন আইনজীবী। তিনি সমাজকল্যাণমূলক সংস্থা *তিলি সমাজ*-এর আজীবন সেক্রেটারি ছিলেন। তার সময়ে তিনি ছিলেন ভারতের ভাগ্যবান অধ্যক্ষ মহলের মধ্যে অন্যতম একজন; তিনি ভারতের প্রথম প্রেসিডেন্ট রাজেন্দ্র প্রসাদের এক বছরের বয়োজ্যেষ্ঠ ছিলেন।

## প্রাথমিক জীবন, শিক্ষা এবং পেশা
সুধাময় ১৮৮৪ সালে শান্তিপুরের প্রামাণিক পরিবারে জন্মগ্রহণ করেন। তিনি  ছিলেন দশ ভাই-বোনের মধ্যে জ্যেষ্ঠ। তিনি তার প্রাথমিক শিক্ষাজীবন শান্তিপুরে শুরু করেন এবং ১৯০০ সালের শুরুর দিকে উচ্চতর ডিগ্রী অর্জনের জন্য কলকাতার প্রেসিডেন্সী কলেজে ভর্তি হন। পরবর্তীতে তিনি ইউনিভার্সিটি অব কলকাতা হতে আইন বিষয়ে ডিগ্রী অর্জন করেন এবং রায়গঞ্জ এবং শিয়ালদহ কোর্টে এডভোকেট হিসাবে প্রাকটিস শুরু করেন।

তিনি ছিলেন বিনম্র প্রকৃতির লোক। তিনি সংস্কৃততে অগাধ পান্ডিত্যের অধিকারী ছিলেন এবং ভারতের প্রাচীন ভাষার প্রগাঢ় ভালবাসা হেতু তিনি সংস্কৃত সাহিত্যের অনেককিছুই অনুবাদ ও সম্পাদনা করেন। *তিলি সমাজ*-এর সেক্রেটারি হিসাবে তিনি বঙ্গীয় তিলি সমাজ পত্রিকার মাধ্যমে তখনকার সামাজিক অভিশাপ পণ প্রথা (যৌতুকের) তীব্র প্রতিবাদী ছিলেন।

তার অধ্যক্ষ জীবনে তিনি অনেক দেশপ্রেমিক লোকদের সাহচর্য লাভ করেন। সুধাময় প্রামাণিক কংগ্রেসে যোগ দেন এবং রায়গঞ্জ কোর্টে থাকাকালীন সময়ে তিনি কংগ্রেসের একজন প্রবীণ নেতা হিসাবে প্রতিষ্ঠিত হন। ১৯৩০ সালে রায়গঞ্জ ব্রিটিশ রাজত্বের বিরুদ্ধে ভারতের স্বাধীনতা দিবস উযযাপন করে- তিনি এবং ঊমেশচন্দ্র ভৌমিক কংগ্রেসের নেতা ছিলেন যারা কংগ্রেস ওয়ার্কিং কমিটির ঐতিহাসিক লাহোর রেজুলেশন উত্থাপন করেন। ১৯৩০ সালের মার্চ মাসে, যখন ব্রিটিশ বিরোধী আন্দোলন তুঙ্গে, অনেক কংগ্রেস নেতৃবৃন্দ(নেতাজী সহ- যিনি তখনকার সময়ে বাংলা প্রদেশের কংগ্রেস কমিটির প্রেসিডেন্ট ছিলেন), গ্রেফতার হন। ১৫ এপ্রিল, বাংলা নববর্ষ উপলক্ষে, সুধাময় আইন অমান্য আন্দোলনের অংশ হিসেবে রায়গঞ্জ জনসভায় সভাপতিত্ব করেন। ব্রিটিশদের গ্রেপ্তারের প্রতিবাদে, সকল জেলা হতে স্বেচ্ছাসেবক যাদের মধ্যে মহিলারাও ছিলো, রায়গঞ্জে রাস্তাগুলোতে মিছিল করে।

কয়েক বছর পর তিনি কলকাতা শহরে চলে আসেন। তিনি ও তার বড় সন্তান একত্রে শিয়ালদহ কোর্টে আরও অধিক সময় দেওয়া শুরু করেন- অনেক সমাজকর্মীদের মুক্ত করার জন্য- তার নিজের জীবনকে বিপন্ন করেন। তিনি অনেক গরিব ছা্ত্রদের সাহায্যও করেন।

## প্রামাণিক পরিবার বৃক্ষ

## তথ্যসূত্র

বিষয়শ্রেণী:১৮৮৪-এ জন্ম
বিষয়শ্রেণী:১৯৭৪-এ মৃত্যু
বিষয়শ্রেণী:পশ্চিমবঙ্গের ভারতীয় স্বাধীনতা কর্মী
বিষয়শ্রেণী:নদিয়া জেলার ব্যক্তি
বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ
বিষয়শ্রেণী:শান্তিপুর
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:বাঙালি বিপ্লবী
থাইরক্সিন

**থাইরক্সিন**, যাকে **T<sub>4</sub>** নামেও পরিচিত, থাইরয়েড গ্রন্থি দ্বারা উৎপাদিত একটি হরমোন। এটি রক্তে বিদ্যমান থাইরয়েড হরমোনের প্রাথমিক রূপ এবং অধিক সক্রিয় হরমোন ট্রাইআয়োডোথাইরোনিন (T3)-এর প্রোহরমোন হিসাবে কাজ করে। থাইরক্সিন ও এর সক্রিয় বিপাকীয় উৎপাদগুলি বিপাক হার নিয়ন্ত্রণ, হৃদযন্ত্র ও পেশী কার্যকারিতা সমর্থন, মস্তিষ্কের বিকাশ উন্নয়ন এবং অস্থি স্বাস্থ্য বজায় রাখার জন্য অপরিহার্য।

## নিয়ন্ত্রণ

থাইরক্সিনের অর্ধায়ু প্রায় এক সপ্তাহ, ফলে এটি রক্তে অপেক্ষাকৃত স্থিতিশীল মাত্রা বজায় রাখে। এর উৎপাদন ও নিঃসরণ হাইপোথ্যালামাস, পিটুইটারি গ্রন্থি এবং থাইরয়েড গ্রন্থি জড়িত একটি জটিল প্রতিক্রিয়া লুপের মাধ্যমে নিয়ন্ত্রিত হয়। এই নিয়ন্ত্রক ব্যবস্থা সর্বোত্তম হরমোন মাত্রা নিশ্চিত করে।

## জৈবসংশ্লেষণ
class=skin-invert-image|thumb|left|থাইরক্সিনের জৈবসংশ্লেষণ  
থাইরক্সিনের জৈবসংশ্লেষণ একটি বহু-ধাপী প্রক্রিয়া যা থাইরয়েড গ্রন্থির ফলিকুলার কোষে সংঘটিত হয়। থাইরক্সিন সংশ্লেষণের জন্য পর্যাপ্ত আয়োডিন সরবরাহ এবং উপযুক্ত হরমোনাল নিয়ন্ত্রণ প্রয়োজন।

প্রক্রিয়াটি শুরু হয় থাইরয়েড ফলিকুলার কোষ দ্বারা সোডিয়াম/আয়োডাইড সিমপোর্টার (NIS) এর মাধ্যমে রক্তপ্রবাহ থেকে আয়োডাইডের সক্রিয় গ্রহণের মাধ্যমে। কোষের অভ্যন্তরে প্রবেশের পর, আয়োডাইড ফলিকুলার লুমেনে স্থানান্তরিত হয়, যেখানে এটি থাইরয়েড পেরোক্সিডেজ (TPO) এনজাইমের উপস্থিতিতে হাইড্রোজেন পারঅক্সাইড দ্বারা জারিত হয়। জারিত আয়োডিন তারপর থাইরোগ্লোবুলিন (Tg) এর টাইরোসিল অবশিষ্টাংশকে আয়োডিনেট করে, যা থাইরয়েড কোষ দ্বারা সংশ্লেষিত একটি গ্লাইকোপ্রোটিন এবং ফলিকুলার লুমেনে সঞ্চিত থাকে। এই প্রক্রিয়াটি, যাকে অর্গানিফিকেশন বলা হয়, Tg অণুর মধ্যে মোনোআয়োডোটাইরোসিন (MIT) এবং ডাইআয়োডোটাইরোসিন (DIT) অবশিষ্টাংশ গঠন করে।

থাইরক্সিন সংশ্লেষণের চূড়ান্ত ধাপে TPO দ্বারা অনুঘটকিত দুইটি DIT অবশিষ্টাংশের মুক্ত মূলক মধ্যস্থ যুগ্মীকরণ ঘটে, যা Tg ব্যাকবোনের সাথে সংযুক্ত অবস্থায় T4 গঠন করে। যখন থাইরয়েড হরমোনের প্রয়োজন হয়, Tg থাইরোসাইট দ্বারা অভ্যন্তরীণকৃত হয় এবং লাইসোসোমের প্রোটিওলাইটিক এনজাইম Tg থেকে T4 কে বিচ্ছিন্ন করে, যার ফলে এটি রক্তপ্রবাহে মুক্ত হয়। এই জটিল জৈবসংশ্লেষণ পথটি পিটুইটারি গ্রন্থি থেকে থাইরয়েড-উদ্দীপক হরমোন (TSH) দ্বারা কঠোরভাবে নিয়ন্ত্রিত হয়, যা থাইরয়েড হরমোন উৎপাদনের প্রতিটি পর্যায়কে প্রভাবিত করে।

## তথ্যসূত্র

বিষয়শ্রেণী:আয়োডিনেটেড টাইরোসিন ডেরিভেটিভ
বিষয়শ্রেণী:থাইরয়েড গ্রন্থির হরমোন
বিষয়শ্রেণী:হাইপোথ্যালামাস-পিটুইটারি-থাইরয়েড অক্ষের হরমোন
বিষয়শ্রেণী:মানব হরমোন
বিষয়শ্রেণী:থাইরয়েড
বিষয়শ্রেণী:ডাইফেনাইল ইথার
শ্রেয়াংসনাথ

জৈন বিশ্বতত্ত্ব অনুসারে, বর্তমান কালচক্রার্ধে (অবসর্পিণী যুগ) **শ্রেয়াংসনাথ** ছিলেন একাদশ জৈন তীর্থঙ্কর। জৈনরা বিশ্বাস করেন, তিনি কর্মের সকল বন্ধন ছিন্ন করে একজন সিদ্ধে পরিণত হয়েছিলেন। সারনাথের কাছে সিংহপুরীতে ইক্ষ্বাকু বংশীয় রাজা বিষ্ণু ও রাণি বিষ্ণু দেবী ছিলেন শ্রেয়াংসনাথের পিতামাতা। ভারতীয় পঞ্জিকা অনুসারে, তিনি ফাল্গুন মাসের কৃষ্ণা দ্বিতীয়া তিথিতে জন্মগ্রহণ করেছিলেন।

## প্রধান মন্দির
শ্রেয়াংসনাথের প্রধান মন্দিরটি হল ভারতের উত্তরপ্রদেশ রাজ্যে অবস্থিত বারাণসীর সারনাথ অঞ্চলের দিগম্বর জৈন শ্রেয়াংসনাথ মন্দির।

## ছবি

Entrance to the Digambar Jain Temple dedicated to Shreyansanath, the eleventh Jain Tirthankar, Sarnath.jpg|দিগম্বর জৈন মন্দির চত্বরের প্রবেশপথ
Digamber Jain Temple, Sarnath.jpg|দিগম্বর জৈন মন্দির, সিংহপুরী, সারনাথ, বারাণসী। এটি শ্রেয়াংসনাথের জন্মস্থান হিসেবে পরিচিত।
Interior of the Jain Temple dedicated to Shreyansanath, the eleventh Jain Tirthankar, Sarnath.jpg|দিগম্বর জৈন মন্দিরের অন্তর্ভাগ, সারনাথ
Shreyansanatha Gujarat.jpg|জৈন মিনিয়েচার চিত্রকলায় শ্রেয়াংসনাথ, গুজরাত, ১৮শ শতাব্দী। কাগজের উপর গৌচ ও রুপো
Shreyansanath Tonk, Shikharji.jpg|শ্রেয়াংসনাথ টঙ্ক শিখরজি
Footprint at Shreyansanath Tonk, Shikharji.jpg|শ্রেয়াংসনাথ টঙ্কে পদচিহ্ন, শিখরজি


## See also

*জৈনধর্মে ঈশ্বর
*অরিহন্ত (জৈনধর্ম)
*জৈনধর্ম ও সৃষ্টিতত্ত্ব-বিরোধিতা

## পাদটীকা

## তথ্যসূত্র
*

বিষয়শ্রেণী:তীর্থঙ্কর
বিষয়শ্রেণী:ইক্ষ্বাকু রাজবংশ
বিষয়শ্রেণী:সূর্য রাজবংশ
গোয়ায় জৈনধর্ম

গোয়ায় কদম্ব রাজবংশের শাসনকালে জৈনধর্মের বিকাশ ঘটেছিল। গোয়ার কদম্ব শাসক শিবচিত্ত পেরমাদি দেবের সমসাময়িক কালে নির্মিত তীর্থঙ্কর সুপর্শ্বনাথের একটি ভগ্ন ভাস্কর্য নারোয়ার জৈনকোটের একটি পুরনো জৈন মন্দিরে আবিষ্কৃত হয়েছে।

২০১৫ সালে মুনি প্রণামসাগর (দিগম্বর জৈন সন্ন্যাসী) গোয়ায় আসেন এবং ১৫০ জন নতুন শিষ্য সংগ্রহ করেন। বিগত এক হাজার বছরে তিনিই প্রথম জৈন সন্ন্যাসী যিনি এই রাজ্যে পদার্পণ করেন। সেই বছর চতুর্মাস তিনি গোয়াতেই অতিবাহিত করেছিলেন।

## জনপরিসংখ্যান
২০০১ সালের জনগণনা অনুসারে, গোয়ায় জৈনদের সংখ্যা ৮৬৪। এর মধ্যে ৪৫৬ জন পুরুষ ও ৪০৮ জন মহিলা।

## ইতিহাস
চুডনেম গ্রামের প্রাচীন জৈন মন্দিরটি ঋষভনাথের প্রতি উৎসর্গিত। খ্রিস্টীয় ১০ম শতাব্দীতে গুর্জর সম্প্রদায় এই মন্দিরটি নির্মাণ করেছিল। খ্রিস্টীয় ১৫শ শতাব্দীতে এটি ধ্বংসপ্রাপ্ত হয়। ১৯৮৬ সালে পুরাতত্ত্ব ও মহাফেজখানা অধিদপ্তর কর্তৃক পরিচালিত একটি খননকার্যের ফলে তীর্থঙ্করের ভগ্ন মূর্তিগুলি পাওয়া যায়।

১১৫০ খ্রিষ্টাব্দে গুর্জর সম্প্রদায় নারভের জৈন মন্দিরটিও নির্মাণ করেছিল। নারভের হিন্ডোলওয়াড়ায় ২৩শ তীর্থঙ্কর পার্শ্বনাথের ভাস্কর্য আবিষ্কৃত হয়েছে।

আরেকটি জৈন মন্দির আবিষ্কৃত হয়েছে গোয়ার বান্ডোরায়। এটি ২২শ তীর্থঙ্কর নেমিনাথের মন্দির। রাজা শ্রীপাল এটি নির্মাণ করিয়েছিলেন।

মান্ডোবি নন্দির দক্ষিণ তীরে কোতাম্বি গ্রামের চন্দ্রেশ্বর মন্দিরেও তীর্থঙ্করদের মূর্তি পাওয়া গিয়েছে।

ফাদার হেনরি হেরাস একটি খননকার্য পরিচালনার সময় চান্ডোরের সালচেটে প্রথম জৈন ভাস্কর্যটি (আদি দক্ষিণ শিলাহরের সমসাময়িক যুগের) আবিষ্কার করেন।

## পাদটীকা

## তথ্যসূত্র
* 
* 
* 
* 

বিষয়শ্রেণী:ভারতে জৈনধর্ম
২০১৬ গ্রীষ্মকালীন অলিম্পিকে তীরন্দাজী

২০১৬ গ্রীষ্মকালীন অলিম্পিকে তীরন্দাজী প্রতিযোগিতা ৬ আগস্ট থেকে ১২ আগস্ট পর্যন্ত ৭ দিন ব্যাপী রিও দি জেনেরিওতে অনুষ্ঠিত হয়। চারটি ইভেন্টে প্রতিযোগিতাটি স্যামবেডরোম মারকাস দি সাপুকাইয়ে স্টেডিয়ামে হয়েছে, যাতে দক্ষিণ কোরিয়া ৪টি স্বর্ণ পদকের ৪টি ও ১টি ব্রোঞ্জ পদকসহ মোট ৫টি পদক নিয়ে শীর্ষ স্থান দখল করে।

## প্রতিযোগিতার ফরম্যাট
পুরুষদের ব্যক্তিগত, মহিলাদের ব্যক্তিগত, পুরুষদের দলগত ও মহিলাদের দলগত,  মোট চারটি ইভেন্টে ১২৮ জন তীরন্দাজ প্রতিদ্বন্দ্বিতা করবে।

### ব্যক্তিগত ইভেন্ট

### দলগত ইভেন্ট

## সময়সূচী
সকল সময় ব্রাজিলীয় স্থানীয় সময় (UTC−3) অনুসারে। 

## যোগ্যতা

প্রতিটি জাতীয় অলিম্পিক কমিটির তিনজন পুরুষ ও তিনজন মহিলা মোট ৬জন তীরন্দাজকে প্রতিযোগিতায় পাঠানোর অনুমতি রয়েছে। এনওসিসমুহ দলগত ইভেন্টেও ব্যক্তিগত ইভেন্টের মত তিনটি করে ৬টি দল পাঠাতে পারে। এখানে দলগত ইভেন্টে মহিলা ও পুরুষ উভয়ের ১২টি করে এবং ব্যক্তিগত ইভেন্টে ৩৬জন যোগ্যতা অর্জন করেছে। অন্যান্য এনওসিগুলো মহিলা ও পুরুষ উভয়ের ব্যক্তিগত ইভেন্টে একটি করে স্থানের কোঠা পেতে পারে।

স্বাগতিক দেশ হিসাবে ব্রাজিলের জন্য ৬টি স্থান সংরক্ষিত রয়েছে এবং যা ট্রাইপার্টাইট কমিশনের মাধ্যমে সিদ্ধান্ত গৃহীত হয়েছে। বাকি ১১৬ টি স্থান বাছাইপর্ব, এনওসির কোঠা থেকে পুরন করা হয়।

অলিম্পিক গেমসে অংশগ্রহণের জন্য কোঠা পেতে হলে সর্বনিম্ন কোয়ালিফিকেসন স্কোর হতে হয়ঃ
* পুরুষ: 70m round of 630
* মহিলা: 70m round of 600

সর্বনিম্ন কোয়ালিফিকেসন স্কোর এমকিউএস হিসাব করা হয় ২৬ জুলাই ২০১৫ (২০১৫ ওয়ার্ল্ড আর্চারি চ্যাম্পিয়নশিপ) থেকে ১১ জুলাই ২০১৬ ওয়ার্ল্ড আর্চারিতে নিবন্ধিত হওয়া পর্যন্ত।

## অংশগ্রহণকারী দেশ
২০১৬ রিও অলিম্পিকে তীরন্দাজী প্রতিযোগিতায় ৫৬টি জাতীয় অলিম্পিক কমিটি অংশগ্রহণ করে।

*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*

### প্রতিযোগীদের

## পদক সারসংক্ষেপ

### পদক টেবিল

### পদক বিজয়ী

## আরও দেখুন
* ২০১৪ এশিয়ান গেমসে তীরন্দাজী
* ২০১৬ দক্ষিণ এশীয় গেমসে তীরন্দাজী

## তথ্যসূত্র

বিষয়শ্রেণী:২০১৬ গ্রীষ্মকালীন অলিম্পিকের প্রতিযোগিতা
বিষয়শ্রেণী:গ্রীষ্মকালীন অলিম্পিকে তীরন্দাজী
বিষয়শ্রেণী:২০১৬ গ্রীষ্মকালীন অলিম্পিকে তীরন্দাজী
বিষয়শ্রেণী:২০১৬-এ তীরন্দাজী
বিষয়শ্রেণী:স্বাগতিক ব্রাজিলে আন্তর্জাতিক তীরন্দাজী প্রতিযোগিতা
গৌড় (দ্ব্যর্থতা নিরসন)

**গৌড়** বলতে বুঝাতে:
* গৌড়, প্রাচীন বাংলর গৌড় অঞ্চলের একটি নগরী।
* গৌড় রাজ্য, পঞ্চম শতাব্দী থেকে সপ্তম শতাব্দী কালের একটি রাজ্য।
* গৌড় অঞ্চল, প্রাচীন বাংলার একটি অঞ্চল
* গৌড় (রাজা), প্রথম শতাব্দীকালে নিমুদিয়া-র রাজা।
* গৌড় ব্রাহ্মণ, পঞ্চ-গৌড়-র অংশ, ভারত
* গৌড়, নেপাল, নেপালের গণ্ডকী অঞ্চল-র একটি গ্রাম।

## আরও দেখুন
* গৌড়ীয় নৃত্য, বাংলার ঐতিহ্যগত নৃত্যকলা।
* Gavdos, an island in the Mediterranean Sea
বড় আহ্নিক মন্দির, পুঠিয়া

**বড় আহ্নিক মন্দির** পুঠিয়া মন্দির চত্বরের সর্ব দক্ষিণে অবস্থিত মন্দির। এটি রাজশাহীর পুঠিয়া উপজেলায় অবস্থিত। পুঠিয়ার রাজারা এটি নির্মাণ করেন।

## অবস্থান
রাজশাহী জেলা সদর হতে ৩২ কিঃ মিঃ উত্তর-পূর্ব দিকে ঢাকা-রাজশাহী মহাসড়কের পাশেই এর অবস্থান। এর ঠিক উত্তর পাশে ছোট গোবিন্দ মন্দির অবস্থিত।

## স্থাপত্যশৈলী
পূর্বমুখী এই মন্দিরে পাশাপাশি তিনটি কক্ষ আছে। মাঝের কক্ষটি তুলনামুলকভাবে বড় এবং পাশের কক্ষ দুইটি বর্গাকৃতির ও সম আয়তনের। এই কক্ষ দুইটিতে একটি করে সরু প্রবেশ পথ আছে। মন্দিরের পূর্ব দিকে তিনটি খিলান দরজা এবং উপরে দৌচালা আকৃতির ছাদ আছে। আয়তাকার এ মন্দিরের উত্তর, দক্ষিণ ও পশ্চিম পাশের দেয়াল সমতল এবং সেখানে কোন অলংকরণ নেই। তবে সাম্নের দিকের দেয়াল পোড়ামাটির চিত্রফলক দ্বারা সজ্জিত।

## চিত্রশালা


Big Annik Temple 3.jpg|বড় আহ্নিক মন্দির যাওয়ার রাস্তাপথ
Interior of Bara Ahnik Mandir, Puthia.jpg|মন্দিরের ভেতরের অংশ
Terracotta of Bara Ahnik Mandir, Puthia.jpg|মন্দিরের গায়ে মাটির ফলকে অলংকরণ
Ceiling of Bara Ahnik Mandir, Puthia.jpg|মন্দিরের ছাদ
Bara Anhik Mandir Rear.jpg|মন্দিরের পেছনের দিক
   


## আরও দেখুন
* বাংলাদেশের প্রত্নতাত্ত্বিক স্থানের তালিকা
* বাংলার মন্দির স্থাপত্য
* রত্ন শিল্পরীতি (বাংলার মন্দির স্থাপত্যরীতি)
* চালা শিল্পরীতি (বাংলার মন্দির স্থাপত্যরীতি)

## তথ্যসূত্র

বিষয়শ্রেণী:বাংলার মন্দির স্থাপত্য
বিষয়শ্রেণী:রাজশাহী জেলার প্রত্নতাত্ত্বিক স্থাপনা
বিষয়শ্রেণী:রাজশাহী জেলার দর্শনীয় স্থান
বিষয়শ্রেণী:রাজশাহী জেলার হিন্দু মন্দির
বিষয়শ্রেণী:পুঠিয়া মন্দির চত্বর
বিষয়শ্রেণী:১৮শ শতাব্দীর হিন্দু মন্দির
গৌড় রাজ্য

**গৌড় রাজ্য** ধ্রুপদী যুগে ভারতীয় উপমহাদেশের একটি রাজ্য ছিল, যার উৎপত্তি খ্রিস্টপূর্ব ৪র্থ শতাব্দীতে বা সম্ভবত তার আগে  বঙ্গ অঞ্চলে (আধুনিক পশ্চিমবঙ্গ ও বাংলাদেশ) হয়েছিল।

## অবস্থান ও বিস্তৃতি

গৌড় রাজ্য অবিভক্ত বাংলার ইতিহাসে বাঙালীদের দ্বারা প্রতিষ্ঠিত প্রথম স্বাধীন রাজ্য ছিল যার প্রতিষ্ঠাতা ছিলেন রাজা শশাঙ্ক।  তিনি ৭ম শতাব্দী পর্যন্ত রাজত্ব করেছিলেন; তবে কিছু ঐতিহাসিকের মতে তিনি ৫৯০ হতে ৬২৫ খ্রিষ্টাব্দ পর্যন্তই রাজত্ব করেছিলেন। গৌড় রাজ্যের রাজধানী, বর্তমান মুর্শিদাবাদ জেলার সদরশহর বহরমপুর থেকে  দক্ষিণ-পশ্চিমে কর্ণসুবর্ণ নামক স্থানে ছিল।

চৈনিক পরিব্রাজক, হিউয়েন সাং রাজা শশাঙ্ক শাসিত উড়িষ্যার একটি এলাকা থেকে কর্ণসুবর্ণ পর্যন্ত ভ্রমণ করেছিলেন। পুণ্ড্রবর্ধনও যে গৌড় রাজ্যের অংশ ছিল তা পরিব্রাজক হিউয়েন সাং এর বর্ণনায় উল্লেখ পাওয়া যায়।

প্রমাণ অনুযায়ী প্রাচীন বাংলার গৌড় রাজ্যের সাথে রাঢ় অঞ্চলের বিবাদ ছিল। যদিও কৃষ্ণ মিশ্রের (একাদশ অথবা দ্বাদশ শতাব্দী) "প্রবোধ-চন্দ্রোদয়"-এ উল্লেখ, আছে যে  (বর্তমান) হুগলি এবং হাওড়া জেলার রাঢ় (বা রাঢ়পুরি) ও ভূরিষরেষঠিকা গৌড় রাষ্ট্রের অন্তর্ভুক্ত ছিল, কিন্তু  যাদব রাজা প্রথম জাইতুগির শিলালেখে উল্লেখিত যে রাঢ় গৌড় রাজ্য থেকে আলাদা।

ত্রয়োদশ ও চতুর্দশ শতাব্দীর জৈন লেখকদের বিভিন্ন পাণ্ডুলিপি অনুযায়ী গৌড় বর্তমান মালদা জেলার লক্ষণাবতীর সাথে একীভূত।

শশাঙ্কের মৃত্যুর পর ক্ষমতায় বসেন তার পুত্র মানব, যিনি ৮ মাস পর্যন্ত গৌড়ের শাসনকার্য চালান। তার কিছুকাল পরই গৌড়, সম্রাট হর্ষবর্ধণ এবং কামরূপের রাজা ভাস্কর বর্মণ কর্তৃক দুভাগে বিভক্ত হয়ে যায়। এমনকি তারা কর্ণসুবর্ণ পর্যন্ত দখল করে নেয়।

পাল রাজারা নিজেদের বঙ্গেশ্বর (বঙ্গের পালন কর্তা) ও গৌড়েশ্বর (গৌড়ের পালন কর্তা) বলে উল্লেখ করতেন।
একইভাবে সেন রাজারাও তাদের গৌড়েশ্বর হিসেবে পরিচয় দিতেন। এভাবে গৌড় এবং বঙ্গ (vanga) নামদুটি একই অর্থে অর্থাৎ একসাথে প্রায়ই সমগ্র বাংলা অঞ্চল কে বোঝানোর জন্য ব্যবহৃত হতে থাকে। ১১২৯ খ্রিষ্টাব্দে রচিত সংস্কৃত গ্রন্থ মানসোল্লাসের গজবন বিভাগে সমগ্র বাঙ্গালা দেশকে বোঝাতে "গৌড়বঙ্গাল" নামের উল্লেখ পাওয়া যায়।

## শাসক গণ

* জয়নাগা (আনুমানিক ৫৫৪ – সম্ভবত ৫৯০ খ্রিস্টাব্দ)
* শশাঙ্ক (৫৯০- ৬২৫ খ্রিষ্টাব্দ)
* মানব (৬২৫-৬২৬ খ্রিষ্টাব্দ)

## তথ্যসূত্র

বিষয়শ্রেণী:বাংলার ইতিহাস
বিষয়শ্রেণী:মালদহ জেলার ইতিহাস
বিষয়শ্রেণী:৫৯০-এ প্রতিষ্ঠিত
বিষয়শ্রেণী:৬২৬-এ বিলুপ্ত
বিষয়শ্রেণী:মধ্যযুগীয় সাম্রাজ্য ও ভারতের রাজ্য
ডিপলো

**থমাস ওয়েসলি পেন্টজ** (; জন্ম: ১০ নভেম্বর ১৯৭৮) আমেরিকার একজন ডিজে, রেকর্ড প্রযোজক, রেপা্‌র, গায়ক, গীতিকার এবং রেকর্ড নির্বাহী যিনি অধিক পরিচিত **ডিপলো** নামে। তিনি মেজর ল্যাজারের সহ-প্রতিষ্ঠাতা এবং প্রধান সদস্য। সেই সাথে তিনি রেকর্ড কোম্পানি ম্যাড ডিসেন্টের প্রতিষ্ঠাতা এবং এটি পরিচালনা করেন। অন্যান্য কাজ মধ্যে, তিনি ফিলাডেলফিয়ায় একজন স্কুল শিক্ষক হিসেবে কাজ করেছেন। তার ইপি *রেভলুশন* আমেরিকার *বিলবোর্ড* ২০০-এর ৬৮ নম্বরে স্থান করে নিয়েছিল। এই গানটি পরবর্তীতে *হ্যুন্দাই* এর বিজ্ঞাপনে এবং ডাব্লিউডাব্লিউই ২কে১৭-এর সাউণ্ড-ট্র‍্যাকেও দেখা গিয়েছে।

## পেশা
### প্রথম জীবন
ডিপলো ১৯৭৮ সালের ১০ই নভেম্বর মিসিসিপির টুপেলোয় জন্মগ্রহণ করেন। তার বাবার নাম বারবারা জেয়ান এবং মায়ের নাম থমাস পেন্টজ। তিনি জার্মান এবং ইংরেজি বংশদ্ভুত। তিনি তার বাল্যকালের অধিকাংশ সময় মিয়ামিতে অতিবাহিত করেছেন, যেখানে তিনি **মিয়ামি ব্যাস**-এর ধারণা পেয়েছিলেন। তিনি ১৯৯৭ সালে ইউনিভার্সিটি অফ সেন্ট্রাল ফ্লোরিডায় ভর্তি হন, তারপর ফিলাডেলফিয়ায় চলে আসেন টেম্পল ইউনিভার্সিটিতে পড়ালেখা করার জন্য, যেখানে তিনি প্রথমবারের মতো ডিজে হিসেবে আবির্ভূত হয়েছিলেন।

### অন্যান্য কাজ
মেজর ল্যাজার এবং ম্যাড ডিসেন্ট ছাড়া, ডিপলোকে দেখা যায় 'অল দ্য লিটল ইনফ্লুয়েন্সেস'-কে সমর্থন করতে। একটি টেলিভিশনের জন্য খুব সম্প্রতি তার কেন্দ্রবিন্দু স্থানান্তরিত হয়েছে নিউ অরলেন্সের 'বাউন্স'-এর ওপর। তিনি ৫৫তম গ্র্যামি অ্যাওয়ার্ড এবং ৫৮তম গ্র্যামি অ্যাওয়ার্ড-এ *অ শাস্ত্রীয় প্রযোজক* হিসেবে মনোনীত হয়েছেন। ২০১৪ সালের হিসেবে, ডিপলো বিবিসি রেডিও ১/ ১এক্সট্রা-তে প্রতি রবিবার ৪টা-৬টা পর্যন্ত একটা অনুষ্ঠান করতেন।

## তথ্যসূত্র

## বহিঃসংযোগ

* বিলবোর্ডে ডিপলো
* ফেসবুকে ডিপলো
* গ্র্যামিতে ডিপলো
* ইন্সটাগ্রামে ডিপলো
* অফিসিয়াল ওয়েবসাইট ডিপলো
* স্পোটিফাইয়ে ডিপলো
* টুইটারে ডিপলো
* ইউটিউবে ডিপলো
* 
* বিবিসি রেডিও ১-এ ডিপলো অ্যান্ড ফ্রেন্ডস

বিষয়শ্রেণী:মার্কিন ডিজে
বিষয়শ্রেণী:মার্কিন হিপ হপ সঙ্গীতজ্ঞ
বিষয়শ্রেণী:মার্কিন হিপ হপ রেকর্ড প্রযোজক
বিষয়শ্রেণী:মার্কিন পুরুষ গীতরচয়িতা
বিষয়শ্রেণী:আটলান্টিক রেকর্ডসের শিল্পী
বিষয়শ্রেণী:১৯৭৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:গ্র্যামি পুরস্কার বিজয়ী
বিষয়শ্রেণী:মার্কিন হিপ হপ ডিজে
বিষয়শ্রেণী:দক্ষিণা হিপ হপ সঙ্গীতজ্ঞ
বিষয়শ্রেণী:ইলেকট্রনিক ডান্স মিউজিক ডিজে
বিষয়শ্রেণী:মিসিসিপির সঙ্গীতজ্ঞ
বিষয়শ্রেণী:লস অ্যাঞ্জেলেসের সঙ্গীতশিল্পী
বিষয়শ্রেণী:মিসিসিপির গীতিকার
বিষয়শ্রেণী:ইংল্যান্ডে মার্কিন প্রবাসী
বিষয়শ্রেণী:বিবিসি রেডিও ১-এর উপস্থাপক
বিষয়শ্রেণী:অ্যাবলটন লাইভ ব্যবহারকারী
বিষয়শ্রেণী:বিবিসি রেডিও ১এক্সট্রার উপস্থাপক
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:সাউথ প্লান্টেশন হাই স্কুলের শিক্ষার্থী
বিষয়শ্রেণী:টুপেলোর ব্যক্তি
বিষয়শ্রেণী:২১শ শতাব্দীর মার্কিন সঙ্গীতজ্ঞ
বিষয়শ্রেণী:২১শ শতাব্দীর মার্কিন সঙ্গীতশিল্পী
বিষয়শ্রেণী:ফিনিক্স রাইজিং ফুটবল ক্লাবের সভাপতি ও বিনিয়োগকারী
বিষয়শ্রেণী:ম্যাড ডিসেন্টের সদস্য
বিষয়শ্রেণী:এলএসডি-এর সদস্য
বিষয়শ্রেণী:২১শ শতাব্দীর মার্কিন র‍্যাপার
বিষয়শ্রেণী:ক্যালিফোর্নিয়ার রেকর্ড প্রযোজক
বিষয়শ্রেণী:মেজর ল্যাজারের সদস্য
বিষয়শ্রেণী:বিকজ মিউজিকের শিল্পী
বিষয়শ্রেণী:ডান্স ও ইলেকট্রনিক সঙ্গীতে গ্র্যামি পুরস্কার বিজয়ী
বিষয়শ্রেণী:মায়ামির ব্যক্তি
বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি
গৌড়, নেপাল

**গৌড়া, নেপাল** হল উত্তর-মধ্য নেপালের, গণ্ডকী অঞ্চল ভুক্ত জেলা লমজুঙ জেলার একটি গ্রাম উন্নয়ন সমিতি। ১৯৯১ সালে নেপালের জনগণনা অনুসারে এখানকার জনসংখ্যা ৩৩২৫ জন, যার ৬৫০টি আলাদা-আলাদা পরিবারে ববসবাস করছেন।

## নেপাল ভূমিকম্প, ২০১৫
২০১৫ সালের এপ্রিলের ভূমিকম্পে গ্রামটি ভীষণভাবে আক্রান্ত হয়। লামাজং জেলার বিচাউর, দুধপোখারি, ইলমপোখারি, কোল্কও এবং প্যারজং ইত্যাদি সর্বাধিক ভূমিকম্প আক্রান্ত গ্রামগুলির মধ্যে গৌড়া গ্রামটিও একটি। লমজুঙ জেলার ৪টি মৃত্যুর মধ্যে নেপ্তি তামাং, ৯১, শের বাহাদুর তামাং, ৬২, এবং সাড়ে তিনমাস বয়সী সুমিত বিকা এই তিন জনই এই গ্রামের।

## তথ্যসূত্র

## বহিঃসংযোগ
*UN map of the municipalities of Lamjung District 

বিষয়শ্রেণী:লমজুঙ জেলার জনবহুল স্থান
২০১৬ গ্রীষ্মকালীন অলিম্পিকে অংশগ্রহণকারী দেশসমূহের কুচকাওয়াজ

২০১৬ গ্রীষ্মকালীন অলিম্পিকের উদ্বোধনী অনুষ্ঠানে অংশগ্রহণকারী দেশসমূহের ক্রীড়াবিদ ও কর্মকর্তাদের কুচকাওয়াজ অনুষ্ঠিত হয়। রিও দি জেনেরিওর মারাকানা স্টেডিয়ামে অনুষ্ঠিত এ কুচকাওয়াজ অনুষ্ঠানে তারা স্ব-স্ব দেশের পতাকা ও পরিচিতিসূচক প্লেকার্ড নিয়ে অংশ নেন। প্রত্যেক পতাকা বাহক নিজ দেশের জাতীয় অলিম্পিক কমিটি  কর্তৃক কিংবা সংশ্লিষ্ট ক্রীড়াবিদই নির্ধারণ করে থাকেন। অলিম্পিকের ঐতিহ্য অনুযায়ী এ ক্রীড়ার উৎপত্তি স্থান হিসেবে পরিচিত গ্রীস সর্বাগ্রে মাঠে প্রবেশ করে। বিভিন্ন দেশের শরণার্থীদের নিয়ে গড়া শরণার্থী অলিম্পিক দল গ্রীসের পর মাঠে প্রবেশ করে ও  দর্শকদের দাঁড়ানো অবস্থায় অভিবাদন পায়। অন্যদিকে অংশগ্রহণকারী দলসমূহের কুচকাওয়াজের পর সর্বশেষে স্বাগতিক ব্রাজিলের ক্রীড়াবিদ ও কর্মকর্তাগণ মাঠে ঢুকে। বাদ-বাকী অন্যান্য দেশ স্বাগতিক দেশের ভাষায় অক্ষরক্রমিক অনুযায়ী  মাঠে প্রবেশ করে।

## দেশ ও পতাকা বাহক

কুচকাওয়াজে অংশগ্রহণকারী দেশসমূহের তালিকার সাথে মিল রেখে দেশ ও তাদের পতাকা বাহকের নামের তালিকা নিম্নে দেয়া হয়েছে। নামগুলো আইওসি কর্তৃক আনুষ্ঠানিকভাবে প্রদেয়।

## তথ্যসূত্র

বিষয়শ্রেণী:২০১৬ গ্রীষ্মকালীন অলিম্পিক
বিষয়শ্রেণী:অলিম্পিক পতাকা বাহকগণের তালিকা
বিষয়শ্রেণী:ব্রাজিলে কুচকাওয়াজ
ডায়াচৌম্বক পদার্থ

**ডায়াচৌম্বক পদার্থ (তিরশ্চৌম্বক)** চৌম্বক ক্ষেত্র দ্বারা বিকর্ষীত হয়; কোন প্রযুক্ত চুম্বক ক্ষেত্র এদের মাঝে বিপরীত দিকে একটি প্রণোদিত চুম্বক ক্ষেত্র উৎপন্ন করে যা এই বিকর্ষনের কারণ। অন্যদিকে ফেরোচৌম্বক পদার্থ (অয়শ্চৌম্বক) এবং প্যারাচৌম্বক পদার্থ (পরাশ্চৌম্বক) একটি চুম্বক ক্ষেত্র দ্বারা আকর্ষিত হয়। **ডায়াচৌম্বকত্ব** হলো একটি কোয়ান্টাম বলবৈজ্ঞানিক ক্রিয়া যা সকল উপাদানেই সংঘটিত হয়; যখন শুধুমাত্র ডায়াচুম্বকত্বের কথা বলা হয় তখন এদের ডায়াচুম্বক পদার্থ বলে। ফেরোচৌম্বক পদার্থ ও প্যারাচৌম্বক পদার্থগুলির ক্ষেত্রে এদের দুর্বল বিকর্ষণ বল তাদের আকর্ষক চৌম্বকীয় দ্বিমেরু বলের প্রভাবে প্রতিহত হয়ে যায়। বেশিরভাগ পদার্থে ডায়াচুম্বকত্ব অত্যন্ত দুর্বল যা শুধুমাত্র গবেষণাগারের অত্যন্ত সংবেদনশীল যন্ত্র দ্বারাই শনাক্ত করা যায়। যদিও অতিপরিবাহীর ক্ষেত্রে এর ব্যতিক্রম দেখা যায়, কারণ এরা একটি চৌম্বক ক্ষেত্রতে এর অভ্যন্তর থেকেই বিকর্ষণ করে।

ডায়াচুম্বকত্ব প্রথম আবিষ্কৃত হয় ১৭৭৮ সালে যখন অ্যান্টন ব্রুগম্যানস চৌম্বক ক্ষেত্রে বিসমাথের বিকর্ষণ লক্ষ করেন। ১৮৮৫ সালে মাইকেল ফ্যারাডে দেখান যে এটি পদার্থের একটি বৈশিষ্ট্য এবং পর্যবসিত করেন যে প্রত্যেক পদার্থই প্রয়োগ কৃত চুম্বক ক্ষেত্রের প্রতি সারা দেয় (হয় পরাশ্চৌম্বকীয় অথবা তিরশ্চৌম্বকীয় ভাবে)। উইলিয়াম হিউয়েলের পরামর্শে ফ্যারাডে এই ক্রিয়াকে ডায়াচুম্বকীয় (উপসর্গ 'ডায়া'র অর্থ: দিয়ে) এবং পরবর্তীতে ডায়াচুম্বকত্ব নামটি দেন ।

রসায়নে কোনো ডায়াচৌম্বক কণা (পরমাণু, আয়ন বা অণু) শনাক্তকরণে একটি সাধারণ চলতি পদ্ধতি ব্যবহার করা হয়: যদি কণাটির সকল ইলেকট্রন জোড় থাকে তবে তা তিরশ্চৌম্বকীয় এবং অন্যথায় তা পরাশ্চৌম্বকীয়।

## উদাহরণ

মূলত সকল পদার্থই ডায়াচৌম্বকীয় হলেও কিছু পদার্থের ফেরোচৌম্বকত্ব বা প্যারাচৌম্বকত্ব এত প্রকট থাকে যে এদের প্রভাবে ডায়াচুম্বকত্বের প্রভাব অতি নগন্য মনে হয়। তাই, যেসব পদার্থের ডায়াচুম্বকত্ব প্রকট থাকে তাদের ডায়াচুম্বক পদার্থ বলে। পানি, কাঠ ইত্যাদি পদার্থকে সাধারনত মানুষ অচুম্বকীয় মনে করলেও এরা আসলে ডায়াচুম্বক পদার্থ।    
  

## তথ্যসূত্র

বিষয়শ্রেণী:পদার্থবিজ্ঞান
বিষয়শ্রেণী:চুম্বকত্ব
প্যারাচৌম্বক পদার্থ

**প্যারাচুম্বকত্ব** হলো চুম্বকত্বের একটি ধরন যেখানে কিছু পদার্থ বাহ্যিক ভাবে প্রযুক্ত চৌম্বক ক্ষেত্রের দিকে দুর্বলভাবে আকর্ষীত হয় এবং প্রযুক্ত চৌম্বক ক্ষেত্রের দিকে একটি প্রণোদিত চুম্বক ক্ষেত্র উৎপন্ন করে। এমন বৈশিষ্টের বিপরীতে, ডায়াচৌম্বক পদার্থগুলি চৌম্বক ক্ষেত্র কর্তৃক বিকর্ষীত হয় এবং প্রযুক্ত চৌম্বক ক্ষেত্রের বিপরীত দিকে একটি প্রণোদিত চুম্বক ক্ষেত্র উৎপন্ন করে। বেশীরভাগ মৌলিক পদার্থ ও যৌগ প্যারাচুম্বকীয়; এদের ১ এর থেকে সামান্য বেশি (অর্থাৎ একটি ক্ষুদ্র ধনাত্মক চৌম্বকীয় সংবেদনশীলতা) আপেক্ষিক চৌম্বকীয় ব্যাপ্তিযোগ্যতা রয়েছে এবং তাই এরা চৌম্বক ক্ষেত্র দ্বারা আকর্ষীত হয়। প্রযুক্ত চৌম্বক ক্ষেত্র প্রবর্তিত চৌম্বক মুহূর্ত, ক্ষেত্র প্রাবল্যে রৈখিক এবং অধিকতর দুর্বল। সাধারণত এমন ক্রিয়া শনাক্ত করতে একটি সংবেদনশীল বিশ্লেষণাত্মক সমতার প্রয়োজন হয়। আধুনিক কালে প্যারাচুম্বক সংক্রান্ত হিসাব-নিকাশ করতে প্রায়শই স্কুইড (ম্যাগনেটোমিটার) ম্যাগনেটোমিটার ব্যবহৃত হয়।

কোনো পদার্থে বিজোড় ইলেক্ট্রনের উপস্থিতিই প্যারাচুম্বকত্বের কারণ। এদের স্পিনের কারণে, বিজোড় ইলেক্ট্রনগুলির একটি চৌম্বক দ্বিমেরু মুহূর্ত থাকে এবং একটি ক্ষুদ্র চুম্বকের মত ব্যবহার করে। একটি চৌম্বক ক্ষেত্র, ইলেক্ট্রনগুলির স্পিনকে এর সমান্তরালে সাজায় যা একটি নিট আকর্ষণের জন্ম দেয়। রসায়নে কোনো ডায়াচৌম্বক কণা (পরমাণু, আয়ন বা অনু) শনাক্তকরণে একটি সাধারণ চলতি পদ্ধতি ব্যবহার করা হয়ঃ যদি কণাটির সকল ইলেক্টন জোড় থাকে তবে তা ডায়াচৌম্বকীয় এবং অন্যথায় তা প্যারাচৌম্বকীয়। ফেরোচৌম্বক পদার্থের মত, এরা বাহ্যিক চৌম্বক ক্ষেত্রের অনুপস্থিতিতে চুম্বকত্ব ধরে রাখেনা কেননা তাপমাত্রিক গতি স্পিনের এই ঝোঁককে এলোমেলো করে দেয়। (কিছু প্যারাচৌম্বক পদার্থ পরম শূন্যতেও স্পিনের এই বিশৃঙ্খলা ধরে রাখে, যার মানে, এরা শুধু ভূমি দশায়ই প্যারাচৌম্বকীয়; অর্থাৎ তাপমাত্রিকা গতির অনুপস্থিতিতে) তাই, চৌম্বক ক্ষেত্র সরিয়ে নিলে এর সমস্ত চৌম্বকত্বই হারিয়ে যায়। এমনকি, চৌম্বক ক্ষেত্রের উপস্থিতেও সেখানে অল্প কিছু চুম্বকত্বের সৃষ্টি হয়, কেননা এই ক্ষেত্রের সাহায্যে স্পিনের একটি ক্ষুদ্রাংশই পাওয়া যায়। এই ক্ষুদ্রাংশটি ক্ষেত্র প্রাবল্যের সাথে আনুপাতিক এবং এটি রৈখিক বশ্যতার বর্ণনা দেয়। অন্যদিকে, ফেরোচৌম্বক পদার্থের আকর্ষণ অ-রৈখিক এবং অধিক শক্তিশালী হওয়ায় এদের খুব সহজেই শনাক্ত করা যায়।

## প্যারাচৌম্বকের উদাহরণ
*সোডিয়াম
*এন্টিমনি
*প্লাটিনাম
*ক্রোমিয়াম
*ম্যাঙ্গানিজ 
*অ্যালুমিনিয়াম
*অক্সিজেন
*টাইটেনিয়াম
*আয়রনঅক্সাইড 
*বাতাস
*টিন ইত্যাদি।

## তথ্যসূত্র

বিষয়শ্রেণী:পদার্থবিজ্ঞান
বিষয়শ্রেণী:ভৌত ঘটনা
বিষয়শ্রেণী:চুম্বকত্ব
ফেরোচৌম্বক পদার্থ

**ফেরোচুম্বকত্ব** হলো সেই ভৌত প্রক্রিয়া যার মাধ্যমে কিছু নির্দিষ্ট বস্তু (যেমনঃ লোহা) স্থায়ী চুম্বক তৈরী করে বা কোনো চুম্বক কর্তৃক আকর্ষিত হয়। পদার্থবিদ্যায় বিভিন্ন ধরনের চুম্বকত্ব রয়েছে। ফেরোচুম্বকত্ব (ফেরিচুম্বকত্ব সহ) সবচেয়ে শক্তিশালী ধরনের চুম্বকত্ব এবং এই প্রক্রিয়াটিই দৈনন্দিন জীবনে প্রত্যক্ষিত চুম্বকের নানান ধর্ম এবং ঘটনার জন্য দায়ী। অন্যদিকে প্যারাচুম্বকত্ব, ডায়াচুম্বকত্ব এবং প্রতিফেরোচুম্বকত্ব এত দুর্বল থাকে যে কেবল পরীক্ষাগারে সংবেদনশীল যন্ত্র দ্বারা শনাক্ত করা যায়। চুম্বক এবং ফেরোচৌম্বকীয় পদার্থের মাঝে যে আকর্ষণ ঘটে তাই প্রাচীন কালে এবং আমাদের কাছে প্রতীয়মান প্রথম কোনো চৌম্বকীয় বৈশিষ্ট্য।

যে সকল পদার্থকে চৌম্বকক্ষেত্রে স্থাপন করা হলে চুম্বকায়নকারী ক্ষেত্রের দিকে শক্তিশালী  চুম্বকত্ব লাভ করে তাদেরকে **ফেরোচৌম্বকীয় পদার্থ** বলে (অর্থাৎ যেসকল পদার্থ ফেরোচুম্বকত্ব প্রদর্শন করে)। খুব কম পদার্থই ফেরোচৌম্বকীয়। লোহা, নিকেল, কোবাল্ট,ইস্পাত,এদের সঙ্কর ধাতু এবং বিরল মৃত্তিকা ধাতু হলো ফেরোচৌম্বকীয় পদার্থের উদাহরণ।

## তথ্যসূত্র

বিষয়শ্রেণী:পদার্থবিজ্ঞান
বিষয়শ্রেণী:ভৌত ঘটনা
তুলারামপুর ইউনিয়ন

**তুলারামপুর ইউনিয়ন** নড়াইল সদর উপজেলার একটি ইউনিয়ন। ইউনিয়নটি ১৯৪৬ খ্রিঃ স্থাপিত হয়।

## অবস্থান ও আয়তন
তুলারামপুর নড়াইল জেলা শহর থেকে ৮.০০ কি.মি. পশ্চিমে, নড়াইল-যশোর সড়কের দক্ষিণে এবং কাজলা নদীর পশ্চিম তীরে। এই ইউনিয়নের উত্তরে-মাইজপাড়া ইউনিয়ন পূর্বে- শাহাবাদ ইউনিয়ন দক্ষিণ-পূর্বে মুলিয়া ইউনিয়ন দক্ষিণে - শেখহাটী ইউনিয়ন নড়াইল সদর নড়াইল জেলা এবং পশ্চিমে- যশোর জেলার বাঘারপাড়া উপজেলার দোহাকুলা ইউনিয়ন ও জামদিয়া ইউনিয়ন অবস্থিত। এই ইউনিয়নের আয়তন ১৬.৭২ বর্গ কিঃ মিঃ।

## প্রশাসনিক এলেকা
তুলারামপুর ইউনিয়নটি এগারোটি গ্রামের সমান্বয় গঠিত । এ গুলি হলওঃ বামনহাট, মিতনা, চাচড়া, তুলারামপুর, বেনাহাটী, চামরুল, বেতেঙ্গা, পেড়লী, মালিডাঙ্গা, বাকসাডাঙ্গা, দেবীপুর।

## ইতিহাস

## শিক্ষা
তুলারামপুর ইউনিয়নে মোট শিক্ষার হারঃ ৬৪%
তুলারামপুর ইউনিয়নে শিক্ষা প্রতিষ্ঠান রয়েছেঃ-
* কলেজঃ ০১টি 
* উচ্চ মাধ্যমিক বিদ্যালয়ঃ ০৬টি 
* প্রাথমিক বিদ্যালয়ঃ১২ টি
* মাদ্রাসাঃ০৪ টি
* সরকারী অন্ধ স্কুলঃ০১টি

## অর্থনীতি

## বহিঃসংযোগ
* দাপ্তরিক ওয়েব 

বিষয়শ্রেণী:নড়াইল সদর উপজেলার ইউনিয়ন
হ্যারিস জাং

**হ্যারিস জাং** যুক্তরাজ্যের রাজধানী লন্ডনের একজন গায়ক। মাত্র ১৭ বছর বয়সেই তিনি আওয়েকানিং রেকর্ডস নামক সঙ্গীতধারণ প্রতিষ্ঠানের সাথে গান প্রকাশ করার জন্য চুক্তিবদ্ধ হন। "ইয়ারিস" ইসলামী গান গেয়ে অল্প কয়েক বছরের মধ্যই তিনি অনেক জনপ্রিয় হয়ে ওঠেন। তার প্রথম সঙ্গীত সংকলন বা অ্যালবামের নাম হলো *"[[সালাম (অ্যালবাম)|সালাম]]"*। এই অ্যালবামটি এখনও প্রকাশিত। তিনি মেহের জেইন থেকে শুরু করে সুরাজ আলী সবার সাথেই গান করেছেন। এছাড়া তিনি এককভাবেও অনেক গান গেয়েছেন।

## একক
* *সালামু আলাইকুম* (২০১৫)
* *রসুলূল্লাহ্* (২০১৫)
* *ঈদ মোবারক* (শুজত আলী খান সহ) (২০১৫)
* *ওর্থ ইট* (সাইফ আদম সহ) (২০১৫)
* *আই প্রমিস্* (২০১৫)
* *গুড লাইফ* (২০১৫)

## অ্যালবাম
* *সালাম* (২০১৫)

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ইসলামি সঙ্গীত পরিবেশনকারী
বিষয়শ্রেণী:ব্রিটিশ মুসলিম
বিষয়শ্রেণী:আইরিশ বংশোদ্ভূত ব্রিটিশ ব্যক্তি
বিষয়শ্রেণী:ভারতীয় বংশোদ্ভূত ব্রিটিশ
বিষয়শ্রেণী:জ্যামেইকান বংশোদ্ভূত ব্রিটিশ
শাহাবাদ ইউনিয়ন

**শাহাবাদ ইউনিয়ন** বাংলাদেশের নড়াইল সদর উপজেলার একটি ইউনিয়ন। ইউনিয়নটি ১৯৭৪ খ্রিঃ স্থাপিত হয়।

## অবস্থান ও আয়তন
শাহাবাদ ইউনিয়নটি জেলা শহর থেকে ৫.০০ কিঃ মিঃ পশ্চিমে, নড়াইল-মাইজপাড়া সড়কের পা্শ্বে অবস্থিত। শাহাবাদ ইউনিয়নের উত্তরে- হবখালি ইউনিয়ন, পশ্চিমে- চন্ডিবরপুর ইউনিয়ন ও নড়াইল পৌরসভা, দক্ষিণে- নড়াইল পৌরসভা ও মুলিয়া ইউনিয়ন, পশ্চিমে- তুলারামপুর ইউনিয়ন ও মাইজপাড়া ইউনিয়ন নড়াইল সদর নড়াইল অবস্থিত। এই ইউনিয়নের আয়তন ১৮.৮০ বর্গ কি.মি.।

## প্রশাসনিক এলাকা
শাহাবাদ ইউনিয়নটি তেরটি গ্রামের সমান্বয় গঠিত; এগুলো হলোঃ সরসপুর, চরবিলা, ধোন্দা, ময়েনখোলা, তুজরডাঙ্গা, দলজিৎপুর, নারায়নপুর, গোপিকান্তপুর, সদানন্দকাঠি, দত্তপটি, আলোকদিয়া, চাঁদপুর, বিষ্ণুপুর।

## ইতিহাস

## শিক্ষা
শাহাবাদ ইউনিয়নে মোট শিক্ষার হারঃ৬০.৫২% 
* কলেজঃ০১টি 
* উচ্চ মাধ্যমিক বিদ্যালয়ঃ ০৪টি 
* প্রাথমিক বিদ্যালয়ঃ ০৯টি
* মাদ্রাসাঃ ০২টি

## বিবিধ

## বহিঃসংযোগ
* দাপ্তরিক ওয়েবসাইট। 

বিষয়শ্রেণী:নড়াইল সদর উপজেলার ইউনিয়ন
বিষয়শ্রেণী:খুলনা বিভাগ
বিষয়শ্রেণী:নড়াইল জেলা